KPKT terima cadangan tambahan 877 unit PPR
Oleh NUR SHARIEZA ISMAIL

7 Oktober 2021, 7:18 pm
PUTRAJAYA – Kementerian Perumahan dan Kerajaan Tempatan (KPKT) menerima cadangan tambahan Rumah Ikram Keluarga Malaysia sebanyak 877 unit Program Perumahan Rakyat (PPR) lagi di bawah kerajaan negeri Johor dan 30 unit PPR di bawah kerajaan negeri Perak.
Menterinya, Datuk Seri Reezal Merican Naina Merican berkata, terdahulu pihaknya telah menyediakan 1,000 unit kediaman di kawasan PPR sedia ada termasuklah di Selangor, Kuala Lumpur, Kedah, Kelantan dan Johor bagi fasa 1 sebagai langkah permulaan.
“Ini adalah bagi memberi keselesaan kepada Keluarga Malaysia khususnya golongan B40 bertepatan dengan agenda KPKT dalam merawat keresahan rakyat serta meningkatkan keyakinan rakyat khususnya dalam fasa pasca penularan Covid-19.
“Inisiatif bersifat proaktif ini juga merupakan sebahagian daripada Agenda ‘Liveable Malaysia’ atau Malaysia Berdaya Huni yang digagaskan melalui fungsi serta peranan KPKT,” katanya menerusi kenyataan di sini.
Terdahulu, beliau menyerahkan kunci kepada sembilan orang penerima manfaat Rumah IKRAM Keluarga Malaysia yang akan mula menduduki kediaman di Program Perumahan Rakyat (PPR) Lembah Subang 2, Selangor.
Dalam pada itu, Reezal Merican memaklumkan, sehingga 5 Oktober lalu, KPKT telah menerima sebanyak 690 permohonan dan 310 dari permohonan tersebut adalah permohonan yang terdiri dari Ketua Isi Rumah Wanita. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Tujuh negeri rekod kluster baharu
Oleh SITI A'ISYAH SUKAIMI

7 Oktober 2021, 7:28 pm
PUTRAJAYA – Tujuh negeri merekodkan kluster baharu hari ini melibatkan lapan kluster tempat kerja, tiga kluster komuniti dan dua kluster pendidikan lain.
Ketua Pengarah Kesihatan, Tan Sri Dr. Noor Hisham Abdullah berkata, kesemua 13 kluster baharu tersebut direkodkan di negeri Johor (empat kluster), Kelantan (tiga kluster), Pahang (dua kluster) serta Negeri Sembilan, Pulau Pinang, Selangor dan Kedah (masing-masing satu kluster).
“Selain itu, pesakit sembuh merekodkan sebanyak 12,884 kes melepasi kes harian dengan jumlah kes pulih daripada Covid-19 sebanyak 2,157,565 kes.
“Terdapat 9,890 kes harian negara dengan 18 kes import manakala, jumlah kes Covid-19 terkini sebanyak 2,313,727 kes,” katanya dalam satu kenyataan akhbar di sini hari ini.
Beliau berkata, daripada 9,890 kes harian yang dilaporkan, 162 kes (1.6 peratus) adalah kategori tiga, empat dan lima serta 9,728 kes (98.4 peratus) kategori satu dan dua.
Katanya, sebanyak 827 kes sedang dirawat di Unit Rawatan Rapi dan 445 kes memerlukan bantuan pernafasan. -K! ONLINE.

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Pulau Pinang tidak dijemput Hari Sukan Negara 2021
Oleh MOHD SYALMIZI HAMID

7 Oktober 2021, 6:06 pm
GEORGE TOWN – Kerajaan Negeri Pulau Pinang meminta penjelasan Menteri Belia dan Sukan, Datuk Seri Ahmad Faizal Azumu berhubung sebab negeri itu tidak lagi dijemput untuk sambutan Hari Sukan Negara 2021 (HSN 2021).
Pengerusi Jawatankuasa Belia dan Sukan negeri, Soon Lip Chee berkata, beliau baru-baru ini dimaklumkan sambutan Hari Sukan Negara yang akan diadakan Sabtu ini tidak lagi melibatkan Kerajaan Negeri Pulau Pinang, Selangor dan Negeri Sembilan.
Menurutnya, beliau telah dijemput oleh Kementerian Belia dan Sukan untuk menghadiri Mesyuarat Jawatankuasa Induk Sambutan Hari Sukan Negara 2021 pada 14 September lalu.
Susulan mesyuarat tersebut juga katanya, beliau turut dijemput mempengerusikan Mesyuarat Jawatankuasa Induk Sambutan Hari Sukan Negara 2021 peringkat Pulau Pinang pada 21 September lalu untuk membincangkan penganjuran HSN 2021 dengan agensi-agensi berkaitan.
“Tindakan Kementerian Belia dan Sukan ini adalah tidak selaras dengan konsep ‘Keluarga Malaysia’ yang diperkenalkan oleh Perdana Menteri.
“Oleh itu, saya berharap Kementerian Belia dan Sukan dapat memberikan penjelasan secara rasmi berhubung isu Kerajaan Negeri Pulau Pinang tidak lagi dijemput bagi sambutan HSN 2021,” katanya dalam satu kenyataan di sini hari ini.

Tambah Lip Chee, selaku Pengerusi Belia dan Sukan Pulau Pinang, beliau sering menekankan dan mempromosikan semangat ‘Sukan Untuk Semua’ dalam kalangan penduduk negeri itu.  – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Lagi lelaki maut dipatuk tedung peliharaan sendiri
Oleh KOSMO!

7 Oktober 2021, 6:31 pm
JAKARTA – Seorang lelaki meninggal dunia selepas dipatuk oleh seekor ular tedung peliharaannya sendiri, lapor Suara.com semalam.
Anggun Prabowo dari Jogjakarta memelihara ular tedung tersebut. Dia  akan memandikan haiwan berbisa itu pada setiap petang.
Namun, aktiviti hariannya bersama haiwan itu memakan dirinya apabila Anggun menjadi mangsa korban akibat dipatuk ular itu peliharaan sendiri.
Menurut maklumat yang diterima pihak Klinik Kesihatan Samigaluh 1, sekitar pukul 4 petang Selasa lalu, mangsa sedang memandikan ular peliharannya.
Ia bagaimanapun tiba-tiba menggigit tangan kiri mangsa. Mangsa kemudian sempat mandi sebelum datang sendiri ke Klinik Kesihatan Samigaluh 1 untuk diperiksa sekitar pukul 4.30 petang waktu tempatan.
Pihak klinik kesihatan itu kemudian melakukan ujian kulit sebelum mangsa muntah, mulutnya berbuih dan badannya kekejangan.

Pada pukul 4.48 petang waktu tempatan, mangsa disahkan meninggal dunia. – AGENSI


Buah zakar disengat lipan
Oleh KOSMO!

7 Oktober 2021, 6:30 pm
KAOHSIUNG, TAIWAN – Seorang lelaki yang berbaring di atas lantai dalam keadaan bogel terjaga daripada tidur akibat kesakitan dan terkejut apabila mendapati seekor lipan sedang menyengat buah zakarnya, lapor akhbar Daily Star semalam.
Lelaki dikenali sebagai Ye itu memberitahu media tempatan bahawa dia yang tidur kerana  keletihan selepas mengemas rumah,  terjaga apabila berasa sakit pada bahagian buah zakarnya.
Dia kemudiannya mendapati seekor lipan sedang menyengat bahagian tersebut.
“Saya berasa terkejut dan pada asalnya ingin menghempap lipan itu menggunakan buku, namun menyedari bahawa saya tidak patut bertindak demikian,” katanya.
Menyedari bahawa tindakan menarik haiwan berbisa itu hanya akan memburukkan keadaan, Ye kemudiannya membunuh lipan tersebut menggunakan penumbuk tangannya.
Sengatan lipan itu mengakibatkan bengkak pada buah zakarnya, namun telah dirawat oleh pasukan perubatan.

Susulan kejadian itu, Ye diberitahu oleh syarikat penyedia insuransnya bahawa dia layak menerima pampasan kerana dianggap sebagai kemalangan. – Agensi


Pengusaha, tukang urut OKU mohon bantuan kerajaan
Oleh MOHAMAD NAUFAL MOHAMAD IDRIS

7 Oktober 2021, 6:02 pm
SHAH ALAM – Pengusaha premis urut dalam kalangan Orang Kelainan Upaya (OKU) yang merupakan mereka terkesan akibat pandemik Covid-19 berharap kerajaan membantu dalam menghidupkan semula perniagaan mereka.
Permintaan itu juga didorong apabila Skim Bantuan Galakan Perniagaan (SBGP) OKU dikatakan telah dimansuhkan tahun lalu seterusnya memberikan impak lebih besar kepada mereka.
Pemilik pusat urut Tempat Urut Istimewa (TUIS), Mohd. Azman Ab. Rahim, 49, berkata, Covid-19 yang menyebabkan pelaksanaan pelbagai siri Perintah Kawalan Pergerakan (PKP) adalah situasi paling teruk dihadapinya sepanjang menceburi bidang tersebut sejak 14 tahun lalu.
Dakwanya, kerugian dialaminya mencecah RM200,000 selain terpaksa berhutang lebih RM10,000 kepada Perbadanan Kemajuan Negeri Selangor (PKNS) ekoran gagal membayar sewa premisnya.
“Sebelum ini, kerajaan telah memperkenalkan SBGP OKU dibawah Kementerian Sumber Manusia, namun telah dimansuhkan tahun lalu.
“Ini amat mengecewakan kerana skim ini amat membantu kami untuk kembali memulakan semula perniagaan dengan saya telah mendapat manfaat RM68,000 menerusinya dalam membeli barang keperluan perniagaan,” katanya ketika ditemui di premisnya di kompleks PKNS, hari ini.

Sementara itu, pemilik Pusat Urut Terapi dan Refleksologi OKU Shah Alam, Reza Farish Yusop Khan, 43, memberitahu, penutupan perkhidmatan urut sebelum ini menjejaskan pendapatannya sejak berkecimpung lebih 10 tahun. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Rentas negeri punca kes Covid-19 di Perlis meningkat
Oleh NUR NAZLINA NADZARI

7 Oktober 2021, 7:08 pm
KANGAR – Aktiviti rentas negeri secara haram dikenal pasti sebagai salah satu penyumbang kepada peningkatan mendadak jangkitan harian Covid-19 di Perlis yang mencatatkan 200 kes baharu hari ini.
Pengerusi Badan Bertindak Covid-19 Kebangsaan (CITF) negeri, Azman Mohd. Yusof berkata, aktiviti itu dipercayai dilakukan penduduk yang tinggal di Kedah.
“Aktiviti rentas negeri secara haram ini memang dikesan sebagai salah satu daripada punca peningkatan kes di Perlis,” katanya ketika dihubungi di sini hari ini.
Selain itu, kata beliau, kaedah kuarantin di rumah rumah bersama ahli keluarga yang merupakan kaedah kawalan kes oleh Jabatan Kesihatan Negeri (JKN) juga dipercayai menjadi punca kes meningkat.
“Ini kerana, pesakit daripada kategori satu dan dua hanya dikuarantin di rumah kerana tidak serius dan ia boleh menjangkiti ahli keluarga lain,” ujarnya.
Menurutnya, Perlis hari ini mencatatkan 200 kes jangkitan harian baharu yang mana 199 adalah penularan tempatan dan satu sahaja kes import B.

Katanya, daripada jumlah tersebut, sebanyak 73 peratus adalah kes daripada saringan kontak rapat dengan 65 peratus daripadanya daripada Kluster Penyayang Jejawi. – K! ONLINE.
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Penampakan patung Squid Game di simpang empat Jogjakarta
Oleh KOSMO!

7 Oktober 2021, 7:00 pm
JAKARTA – Satu rakaman video memaparkan penampakan sebuah patung daripada siri televisyen popular  Korea Selatan, Squid Game menjadi tular di media sosial, lapor laman Suara.com semalam.
Dalam video yang dikongsi oleh akaun Instagram @sidaivan itu, patung robot kanak-kanak perempuan tersebut dilihat di simpang empat Tugu Jogja.
Patung itu berdiri di tengah-tengah simpang empat itu, manakala tingginya pula tidak jauh berbeza dengan Tugu Jogja.
Kepalanya pula berpusing ke kiri dan kanan, seakan-akan sedang mengawasi keadaan lalu lintas di situ.
Kemudian, apabila lampu isyarat bertukar hijau, patung itu kedengaran menyanyi “Saatnya lampu hijau,”, sama seperti dalam siri popular itu.
Netizen yang menonton video tersebut kemudiannya berkongsi pelbagai reaksi di ruangan komen.

“Auto taubat ya semua pengguna jalan itu,” kata seorang netizen.
“Malam tadi saya melalui jalan itu namun patung tersebut tiada di situ,” kata seorang netizen lain. – AGENSI


Polis sahkan terima laporan ‘abang e-hailing’ tunjuk kemaluan
Oleh MOHD RIDZAUDDIN ROSLAN

7 Oktober 2021, 5:40 pm
PETALING JAYA- Polis mengesahkan menerima laporan berhubung kes seorang pemandu e-hailing bertindak menunjukkan kemaluannya kepada seorang wanita ketika menghantar makanan kepada mangsa.
Ketua Polis Daerah Subang Jaya, Asisten Komisioner Abd. Khalid Othman berkata, laporan polis berhubung kes itu yang dibuat di Balai Polis Subang Jaya diterima pihaknya kelmarin.
“Siasatan masih dijalankan berdasarkan aduan dan maklumat yang diberi pengadu selain menyemak data dalam rekod (e-hailing) serta kenderaan terlibat.
“Segala maklumat diperoleh akan membantu pihak polis dalam mengesan suspek yang dipercayai merupakan seorang lelaki Melayu,” katanya kepada Kosmo! tadi.
Dalam pada itu, Abd. Khalid turut mengalukan kerjasama masyarakat dalam menyalurkan sebarang maklumat jenayah berkaitan kes itu menerusi nombor telefon 03-562 10343 untuk tindakan lanjut.
Pada masa sama, polis turut memberi jaminan akan menjaga segala identiti pemberi maklumat.

Terdahulu, Kosmo! Online melaporkan seorang wanita mendakwa menerima serangan seksual daripada seorang penghantar makanan apabila lelaki itu bertindak menunjukkan kemaluannya.
Lelaki itu didakwa dengan sengaja membuka zip seluarnya dan menunjukkan kemaluan kepada mangsa ketika wanita itu mahu mengambil pesanan makanan. -K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Simen dalam jantung pesakit
Oleh KOSMO!

7 Oktober 2021, 5:30 pm
NEW YORK – Sepasukan doktor di Amerika Syarikat mengeluarkan simen sepanjang 10 sentimeter (sm) dari jantung seorang pesakit yang baru menjalani pembedahan lima hari sebelumnya, lapor perkhidmatan berita 9News semalam.
Kes yang diterbitkan dalam New England Journal of Medicine itu menyebut bahawa lelaki berusia 56 tahun itu dikejarkan ke unit rawatan kecemasan sebuah hospital selepas mengadu sakit pada bahagian dada dan sukar untuk bernafas.
Selepas diperiksa, doktor mendapati bahawa terdapat simen perubatan sepanjang 10 sm yang telah mengeras dan menyucuk jantung kanannya.
Simen tersebut digunakan dalam pembedahan sebelumnya untuk merawat sakit tulang belakang.
Menurut laporan, simen perubatan polimetil metakrilat itu disuntik ke dalam tulang pesakit sebagai sebahagian daripada prosedur bagi membaiki tulang belakang yang rosak.
Bagaimanapun dalam kes yang disifatkan sebagai jarang-jarang berlaku itu, simen tersebut mengalir keluar dari tulang dan memasuki bahagian jantung sehingga mengeras.

“Embolisme simen adalah komplikasi prosedur kyphoplasty, di mana ia boleh bocor dan memasuki sistem vena, mengeras dan menempel pada organ,” demikian menurut artikel tersebut.
Tiada komplikasi dilaporkan selepas simen itu berjaya dikeluarkan dan pesakit pulih sepenuhnya dalam masa sebulan.
Menurut laporan akhbar Daily Star, meskipun komplikasi kebocoran dalam prosedur kyphoplasty pernah dilaporkan sebelum ini, kurang dua peratus daripada pesakit mengalami keadaan itu. – AGENSI


Bekalan ayam, telur ayam mencukupi
Oleh SITI A'ISYAH SUKAIMI

7 Oktober 2021, 5:51 pm
PUTRAJAYA – Pengeluaran ayam dan telur ayam adalah mencukupi bagi menampung keperluan dan permintaan pengguna berdasarkan data diperolehi melalui pemantauan dilakukan Kementerian Perdagangan Dalam Negeri dan Hal Ehwal Pengguna (KPDNHEP).
Menurut kenyataan KPDNHEP, Bahagian Penguat Kuasa kementerian tersebut sentiasa membuat pemantauan bekalan berkala ke atas 20 syarikat pengeluar ayam yang mewakili 1,028 ladang bermula 22 September tahun lalu.
Katanya, selain itu pemantauan bekalan ke atas 50 syarikat pengeluar telur ayam yang mewakili 101 ladang turut dijalankan bermula awal Mei tahun lalu bagi melihat kedudukan bekalan ayam dan telur ayam di seluruh negara.
“Dianggarkan pengeluaran bekalan bagi ayam oleh pihak penternak di pasaran pada bulan Oktober ini adalah sebanyak 64.9 juta ekor sebulan manakala, anggaran pengeluaran bekalan bagi telur ayam adalah melebihi 1 bilion biji sebulan.
“Selain itu, KPDNHEP juga sentiasa menjalankan pemeriksaan berkaitan keberadaan bekalan ayam dan telur ayam ke atas 2,711 peruncit terpilih daerah (DDR) dan 1,039 pemborong terpilih daerah (DDW) secara harian yang meliputi 222 Parlimen dan 576 Dewan Undangan Negeri (DUN) di seluruh negara,” katanya di sini hari ini.
Menurutnya, KPDNHEP mengambil maklum dan reaksi proaktif ke atas laporan akhbar dan media sosial berhubung peningkatan permintaan ke atas ayam dan telur ayam di pasaran berikutan pembukaan semula beberapa sektor ekonomi di bawah Pelan Pemulihan Negara (PPN). – K! ONLINE.

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Konstabel maut, kereta terbabas rempuh tiang elektrik
Oleh ROSLIZA MOHAMED

7 Oktober 2021, 5:22 pm
PASIR MAS – Seorang anggota polis berpangkat konstabel maut selepas kereta yang dipandunya terbabas sebelum merempuh sebatang tiang elektrik di Kampung Tasek Berangan di sini semalam.
Dalam kejadian pada pukul 12.03 tengah malam itu, mangsa, Lokmanal Hakim Abdullah, 30, yang bertugas di Ibu Pejabat Polis Kontinjen Terengganu meninggal dunia di lokasi kejadian selepas mengalami kecederaan parah pada bahagian kepala.
Ketua Polis Daerah Pasir Mas, Asisten Komisioner Mohd. Nasaruddin M. Nasir berkata, siasatan awal mendapati, mangsa yang memandu kereta jenis Perodua Myvi sedang dalam perjalanan dari arah Repek menghala ke Pohon Tanjung untuk pulang ke rumahnya di Kampung Banggol Kong di sini.
Menurutnya, mangsa dipercayai memandu dalam keadaan laju sebelum kereta itu terbabas merempuh sebatang tiang elektrik.
“Insiden itu menyebabkan mangsa cedera parah pada bahagian kepala dan disahkan meninggal dunia di lokasi kejadian.
“Mayat mangsa dibawa ke Hospital Pasir Mas di sini untuk dibedah siasat dan telah dituntut oleh ahli keluarganya untuk urusan pengebumian,” katanya ketika dihubungi Kosmo! hari ini.

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Mayat lelaki tersangkut celah batu
Oleh ASLIZA MUSA

7 Oktober 2021, 5:17 pm
IPOH – Seorang lelaki yang dilaporkan hilang setelah terjatuh ke dalam Sungai Tonggang, Tanjung Rambutan dekat sini ditemui tersangkut pada celah batu hari ini.
Mayat Mohammad Ridzwan Mohd. Kassim, 20, itu dijumpai pasukan mencari dan menyelamat pada pukul 10 pagi.
Ketua Balai Bomba dan Penyelamat Ipoh, Mohd. Azman Husin berkata, pihaknya menerima maklumat kejadian itu pada pukul 8.17 pagi dengan sepasukan anggota dihantar ke tempat kejadian.
Katanya, anggota Pasukan Penyelamat Di Air (PPDA) telah membuat pencarian kira-kira sejauh 2.5 kilometer dari tempat mangsa dilaporkan terjatuh.
“Pencarian dilakukan di permukaan dan kawasan lubuk dan tebing-tebing sekitar sungai. Mangsa dijumpai tersangkut di celah batu kira-kira 500 meter dari tempat dia terjatuh,” katanya di sini hari ini.
Menurut beliau, mayat mangsa dibawa naik ke tebing untuk diserahkan kepada pihak polis untuk tindakan lanjut. – K! ONLINE.

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Harga kit ujian kendiri bakal diturunkan
Oleh MOHD RASDAN AHMAD

7 Oktober 2021, 5:25 pm
PETALING JAYA – Menteri Kesihatan Khairy Jamaluddin Abu Bakar berkata, harga syiling kit ujian kendiri Covid-19 akan diturunkan harga tidak lama lagi.
Jelasnya, harga syiling kit ujian itu perlu diturunkan daripada harga semasa bagi menggalakkan orang ramai membuat pemeriksaan sendiri ketika kebenaran rentas negeri dibenarkan.
“Saya sudah jumpa dan bincang dengan Menteri Perdagangan Dalam Negeri dan Hal Ehwal Pengguna (KPDNHEP) bagi menurunkan lagi harga syiling kit kendiri.
“Perbincangan telah dilakukan, namun ketika ini kita terpaksa habiskan stok sedia ada sebelum harga baharu diumumkan,” katanya ketika sidang akhbar khas sebentar tadi.
Ketika ini harga syiling bagi kit ujian kendiri Covid-19 telah ditetapkan pada harga RM19.90. – K! ONLINE.
Jika anda mengalami kemurungan dan tekanan hubungi:

MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Bayangan rentas negeri dalam tempoh beberapa hari lagi
Oleh MOHD RASDAN AHMAD

7 Oktober 2021, 5:14 pm
PETALING JAYA – Kebenaran merentas negeri dijangka akan berlaku dalam masa terdekat selepas unjuran 90 peratus kadar vaksinisasi dewasa tercapai.
Menteri Kesihatan, Khairy Jamaluddin Abu Bakar telah memberi bayangan bahawa kebenaran merentas negeri akan berlaku dalam tempoh beberapa hari sahaja lagi.
“Kebenaran merentas negeri tinggal beberapa hari sahaja lagi,” jelasnya ketika sidang akhbar khas sebentar tadi.
Dalam pada itu, Khairy berkata, cadangan pemeriksaan kepada golongan yang belum divaksin di setiap sekatan jalan raya (SJR) ketika kebenaran merentas negeri diberi tidak akan berlaku.
“Kita tidak akan lakukan pemeriksaan di setiap SJR, orang akan marah dan akan berlakunya kesesakan jalan raya sebab orang dah lama tidak pulang ke kampung.
“Apa yang boleh kami buat adalah dengan prosedur operasi standard (SOP) sedia ada akan dikekalkan antaranya golongan ini tetap tidak dibenarkan dine-in di kedai makan. SOP sedia ada akan terus dijalankan setelah kebenaran rentas negeri dibenarkan,” katanya. – K! ONLINE.

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Pantai peranginan Kuala Langat ditutup akibat air pasang
Oleh ABDUL RAZAK IDRIS

7 Oktober 2021, 5:56 pm
KUALA LANGAT – Pantai peranginan di daerah ini akan ditutup susulan air pasang besar yang dijadualkan antara esok hingga Ahad ini.
Yang Dipertua Majlis Perbandaran Kuala Langat (MPKL), Datuk Amirul Azizan Abd. Rahim berkata, ini meliputi Pantai Kelanang, Pantai Baru Morib, Pantai Morib, Pantai Batu Laut, Pantai Cunang selain
Taman Harmoni Morib, Istana Bahagia Morib dan Jeti Tanjung Sepat.
Katanya, kemudahan awam seperti medan selera dan kiosk di kawasan berkenaan turut akan ditutup.
“Berdasarkan jadual air pasang surut, daerah ini akan mengalami paras air tertinggi pada 8 hingga 9 Oktober dengan ketinggian 5.6 meter antara pukul 6.30 pagi hingga pukul 7.40 pagi.
“Trend air pasang itu akan menurun pada Ahad dengan mencatatkan paras air tertinggi hanya pada 5.4 meter pada pukul 8.13 pagi,” katanya dalam kenyataan hari ini.
Sehubungan itu, beliau menasihati agar penduduk di pesisir pantai di daerah ini lebih berwaspada dan berhati-hati terhadap fenomena air pasang itu. -K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Selepas ‘disentuh’, Vida dakwa kena gangguan misteri
Oleh NABIL AIMAN NOR AZWAN

7 Oktober 2021, 5:33 pm
PETALING JAYA – Jutawan kosmetik, Datuk Seri Vida (DSV) hampir pitam ketika sesi siaran langsung Instagram bersama peminatnya kerana didakwa terkena ‘gangguan’ misteri semalam.
Menerusi sesi live DSV di media sosial Instagram miliknya, dia secara tiba-tiba kelihatan sangat lemah, badannya terasa panas dan hampir muntah-muntah tanpa diketahui penyebabnya.
Berdasarkan sesi live Instagram semalam, kelihatan di penghujung sesi tersebut DSV kelihatan mengipas dirinya sendiri kerana beliau berasa panas sedangkan individu di sebelahnya berasa sejuk.
“Panas satu badan, saya dah tak tahan dah ini, tapi saya cuba bertahan. Setiap kali live mesti rasa panas, Ya Allah kenapa saya jadi macam ni?.
“Saya terkena apa-apa ke? gangguan ke? nak muntah rasanya tapi tak lepas, saya mohon doakan saya kembali sihat,” katanya semalam.
Selepas kejadian itu, DSV dilihat mengadakan sesi solat hajat beramai-ramai di rumahnya bagi mengelakkan diganggu perkara yang tidak diingini dan beliau telah mencetak beberapa ayat al-Quran termasuk ayat Kursi sebagai ‘pendinding diri’.

“Saya dah sediakan ayat Kursi siap-siap sebab semalam saya live saya pitam, jadi hari ini siapa nak ‘kenakan’, saya dah letak ayat Kursi sebagai pelindung,” katanya lagi.
Susulan perkongsian kisah itu, rata-rata pengguna media sosial menasihatkan DSV supaya segera berubat dengan individu yang lebih pakar dan orang ramai juga mendoakan kesihatan beliau.
“Minta maaf Datuk, kena pergi berubat juga itu kerana asyik panas sahaja tiap kali maghrib, itu merupakan salah satu tanda terkena gangguan,” jelas @Pastelsey_ranger.
“Datuk Seri nampak tak sihat dalam live tadi, tolong jaga kesihatan dan jangan stress perlu banyakkan berehat. Semoga cepat sihat dan dipermudahkan segala urusan,” ujar @Cikguidaa.
“DSV, sentisa kekal sihat banyak orang di luar sana, tidak bernasib baik seperti awak. Saya harap Datuk tak putus asa supaya boleh tolong mereka yang dalam kesusahan,” kata @judysato16.
Terdahulu Kosmo! melaporkan isu hubungan percintaannya dengan jejaka Ahmad Iqbal Zulkefli yang terputus di tengah jalan susulan mendapat tentangan daripada anak-anak DSV. – K! ONLINE.
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Libas parang sebab tekanan perasaan
Oleh ROHANA MOHD. NAWI

7 Oktober 2021, 5:44 pm
KOTA BHARU – Polis menahan seorang lelaki yang dipercayai mengalami tekanan perasaan selepas didapati mengamuk dengan melibas sebilah parang kepada orang awam di dalam sebuah bangunan di Jalan Hospital di sini semalam.
Tindakan agresif suspek yang berusia 55 tahun dan berasal dari Bachok itu berjaya dihentikan selepas anggota Jabatan Bomba dan Penyelamat Malaysia menyembur pancutan air pada pukul 12 tengah hari.
Ketua Jabatan Siasatan Jenayah Kelantan, Asisten Komisioner Wan Khairuddin Wan Idris berkata, kejadian disedari oleh orang awam selepas melihat suspek bertindak melibas sebilah parang yang berada dalam genggamannya.
Menurutnya, orang awam yang bimbang dengan tindakan itu telah menghubungi pihak polis untuk tindakan selanjutnya.
“Semburan air bomba itu berjaya menghentikan suspek daripada terus mengamuk di situ, namun lelaki tersebut mengalami kecederaan pada bahagian mata kiri akibat terkena pancutan air.
“Suspek kini dirawat di Hospital Raja Perempuan Zainab II di sini dan telah direman selama empat hari bermula hari ini untuk siasatan lanjut,” katanya.- K! ONLINE.

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Tegur ‘founder’ bukan mahu tumpang populariti- Asma
Oleh MOHD RIDZAUDDIN ROSLAN

7 Oktober 2021, 4:16 pm
PETALING JAYA- Pendakwah terkenal, Ustazah Asma’ Harun menyifatkan teguran yang diberikan kepada seseorang ‘founder’ bukanlah bertujuan untuk meraih populariti ataupun mengejar sesuatu rating.
Sebaliknya, Asma’ berkata, teguran itu dibuat sebagai kewajipan menyambung perjuangan Nabi Muhammad dalam usaha menyelamatkan lebih ramai umat Islam daripada melakukan perkara dilarang Allah.
Menurutnya, masyarakat harus faham golongan pendakwah bukan mahu membuat kerja tuhan tetapi cuba melaksanakan kerja diperintahkan sebagai saudara sesama Islam.
“Saya juga sayang dan hormat kamu, tapi lebih baik sayang kepada masyarakat dan generasi anak-anak kita yang telah dirosakkan minda dan akhlak oleh sebahagian selebriti, influencer, founder dan sesiapa sahaja tidak bermoral di media sosial.
“PU Syed, pendakwah, orang awam, termasuk saya menegur bukan mahu tumpang populariti sesiapa atau kejar rating kerana popular bukan satu kebanggaan atau anugerah,” tulisnya menerusi hantaran Facebook tadi.
Jelasnya, populariti diraih seseorang hanyalah satu alat dan amanah untuk digunakan ke arah kebaikan serta mencegah kemungkaran.

“Sebenarnya sudah lama saya menerima aduan khusus tentang beliau dan kebimbangan ramai pihak terhadap normalisasi aksi dan percakapan tidak baik secara terbuka.
“Sungguh saya terkesima melihat beberapa video beliau dan berasa terkilan apabila turut melibatkan si anak, maaf saya tidak sanggup tengok lebih banyak,” ujarnya.

Menurutnya, situasi itu merupakan satu barah yang kronik terutama dalam kalangan founder.
“Kalian teruja apabila tontonan di media sosial meningkat begitu juga jualan walaupun dengan maksiat dijalankan secara terbuka atas dasar pemasaran,” katanya.
Semalam, Kosmo! Online melaporkan PU Syed menyifatkan usahawan produk kecantikkan, Kak KM sebagai masih lagi mempunyai iman apabila berasa sentap dengan teguran yang dibuat baru-baru ini.
Menurut PU Syed, apabila Kak KM berasa sentap dengan tegurannya ia memberi terjemahan bahawa wanita itu masih mempunyai iman dalam diri.
“Berubahlah, kerana nyawa itu bukan dalam kawalan kita, sekejap sahaja Allah boleh tarik. Ramai yang jadi jutawan dengan berniaga dan membuat iklan patuh syariah, maka rezeki akan berkat,” katanya. -K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Pelajar pukul kepala guru akibat pengaruh trend TikTok
Oleh KOSMO!

7 Oktober 2021, 4:45 pm
LANCASTER, CAROLINA SELATAN – Sekurang-kurangnya seorang guru di negeri Carolina Selatan, Amerika Syarikat (AS) diserang murid kerana mereka terpengaruh dengan trend terbaharu TikTok yang memerlukan pelajar memukul kakitangan sekolah, lapor akhbar Daily Star semalam.
Sekolah Daerah Lancaster mengeluarkan amaran mengenai trend terbaharu yang menular dalam kalangan pelajar itu selepas seorang guru dipukul pada bahagian belakang kepala oleh murid di sekolah.
“Terdapat kes pelajar sekolah rendah menyerang seorang guru dengan memukul bahagian kepala guru tersebut.
“Sikap sebegini adalah sama seperti mencuri serta merosakkan harta benda awam, dan ia bukan satu gurauan, sebaliknya tindakan jenayah,” kata Pengarah Keselamatan Sekolah dan Perkhidmatan Pengangkutan, Bryan Vaughn.
Tambah Vaughn, mana-mana pelajar yang didapati menyerang pekerja sekolah secara fizikal perlu bertanggungjawab dari segi undang-undang dan polisi sekolah.
Dalam pada itu, beberapa sekolah lain di AS turut mengeluarkan amaran mengenai trend berbahaya itu susulan terdapat banyak video memaparkan trend itu menjadi tular.

“Memukul guru adalah perbuatan yang amat serius. Kami tidak boleh bertolak ansur dengan tindakan ini kerana ia boleh membawa kepada akibat yang serius,” kata jurucakap sekolah-sekolah awam di Pittsburgh, Ebony Pugh. – Agensi


Tidak pernah gelar diri ‘1st Lady Of Malaysia’ – Rosmah
Oleh NUZULSHAM SHAMSUDDIN

7 Oktober 2021, 4:39 pm
KUALA LUMPUR – Datin Seri Rosmah Mansor memberitahu Mahkamah Tinggi di sini bahawa beliau tidak pernah memberi gelaran ‘1st Lady of’ Malaysia’ kepada dirinya sendiri.
Sebaliknya gelaran itu sekadar memudahkan urusan pentadbiran.
“Isteri perdana menteri sebelum ini tidak begitu aktif dalam aktiviti kebajikan atau projek yang begitu menonjol ataupun seperti Permata Negara. Mereka (isteri perdana menteri terdahulu) tidak berapa aktif, jarang dipanggil untuk beri ucaptama, tetapi apabila suami (Najib) dilantik sebagai perdana menteri, I led very-very busy life (saya jadi sangat-sangat sibuk dengan kehidupan)” katanya.
Sementara itu ketika pemeriksaan balas oleh Timbalan Pendakwa Raya ad-hoc Datuk Seri Gopal Sri Ram mengenai mengapa bahagian Wanita Pertama Negara (F.L.O.M) dibentuk, Rosmah menjawab bukan tugasnya untuk membentuk jabatan kerana beliau tidak campur tangan dalam pentadbiran pejabat perdana menteri.
Sementara itu, Rosmah turut memaklumkan bahawa Najib pernah mengatakan kepadanya bahawa segala kritikan sebenarnya ditujukan kepadanya (Najib) tetapi dia telah menjadi ‘soft target’ ‘(serangan secara halus) di media sosial.
“Saya bersedia mengorbankan diri untuk suami saya.  Saya terpaksa mengambilnya kerana saya adalah isteri seorang ahli politik, lebih-lebih lagi Najib,” katanya.

Perbicaraan bela diri di hadapan Hakim Mohamed Zaini Mazlan bersambung lagi 21 Oktober ini.
Rosmah, 69, mengaku tidak bersalah atas satu pertuduhan meminta RM187.5 juta dan dua pertuduhan menerima rasuah berjumlah RM6.5 juta daripada Pengarah Urusan Jepak, Saidi Abang Samsudin menerusi bekas pembantunya, Datuk Rizal Mansor bagi projek membekalkan tenaga solar bernilai RM1.25 bilion kepada 369 sekolah luar bandar di Sarawak.
Kesalahan itu didakwa dilakukan di tiga tempat berasingan iaitu di Lygon Cafe, Sunway Putra Mall, Jalan Putra, kediamannya di Jalan Langgak Duta, Taman Duta; di kediaman Seri Perdana, Persiaran Seri Perdana, Presint 10, Putrajaya, antara Januari 2016 hingga 7 September 2017. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


KJ tidak yakin Sabah capai kadar vaksin 80 peratus bulan ini
Oleh MOHD RASDAN AHMAD

7 Oktober 2021, 4:59 pm
PETALING JAYA – Kementerian Kesihatan (KKM) yakin semua negeri bakal melengkapkan 80 peratus kadar vaksin bulan ini kecuali di Sabah.
Menteri Kesihatan, Khairy Jamaluddin Abu Bakar berkata, Sabah dilihat tidak akan capai sasaran tersebut kerana ketika ini rakyatnya sudah tidak lagi ke pusat pemberian vaksin (PPV).
“Hanya di Sabah sahaja saya tidak yakin sasaran 80 peratus itu bulan ini, namun saya sudah berhubung dengan pengarah kesihatan negeri untuk lengkapkan juga sasaran tersebut.
“Kita akan gunakan data yang ada dan akan lakukan kampen gerak vaksin terhdap masyarakat di sana,” katanya ketika sidang akhbar khas sebentar tadi. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Anggota PGA jadi ‘transporter’ angkut PATI
Oleh ROHANA MOHD. NAWI

7 Oktober 2021, 4:30 pm
KOTA BHARU – Seorang anggota Pasukan Gerakan Am (PGA) berpangkat koperal ditahan selepas dipercayai menjadi transporter atau penghantar selepas mengangkut enam orang pendatang asing tanpa izin (PATI) warga Thailand di tepi jalan di Lalang Pepuyu, Rantau Panjang semalam.
Suspek yang berusia 33 tahun itu ditahan ketika memandu sebuah kenderaan pelbagai guna (MPV) jenis Hyundai Starex bersama rakannya berusia 28 tahun kira-kira pukul 10 malam.
Ketua Polis Kelantan, Datuk Shafien Mamat berkata, anggota polis yang menjalankan rondaan di kawasan tersebut menahan MPV itu selepas melihat kenderaan itu dipandu dalam keadaan mencurigakan.
Menurutnya, pemeriksaan di bahagian penumpang MPV itu telah membawa kepada penemuan lima orang wanita dan seorang kanak-kanak lelaki yang berusia dalam lingkungan empat hingga 48 tahun.
“Sebahagian daripada PATI warga Thailand itu tidak mempunyai dokumen pengenalan diri malah ada antara mereka memiliki dokumen perjalanan tamat tempoh.
“Hasil siasatan, anggota PGA itu mengambil kelima-lima PATI dari pangkalan haram berhampiran Sungai Golok untuk dibawa bekerja di kedai makan di Taman Melawati dan Gombak, Selangor,” katanya pada sidang akhbar di Ibu Pejabat Polis Kontinjen Kelantan di sini hari ini.

Menurut Shafien, suspek merupakan anggota PGA yang bertugas di Ibu Pejabat PGA di Kuantan, Pahang dan pernah bertugas di sempadan Malaysia-Thailand di Kelantan sebelum ini.
Tambah Shafien, kes disiasat mengikut Seksyen 26J Akta Antipemerdagangan Orang dan Antipenyeludupan Migran (ATIPSOM) 2007 dan Seksyen 15(1)(C) Akta Imigresen 1959/63. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Lelaki terselamat rumah terbakar 80 peratus
7 Oktober 2021, 4:19 pm
KUALA LUMPUR – Tindakan pantas bomba berjaya menyelamatkan nyawa seorang lelaki ketika kediamannya di tingkat 29 KL Gateway Residensi, Jalan Kerinchi, dekat sini yang terbakar awal pagi tadi.
Mangsa yang berusia 30-an itu juga dilaporkan tidak mengalami sebarang kecederaan ketika terperangkap dalam kediaman berkenaan.
Komander Operasi, Pegawai Kanan Penguasa Bomba Kanan (PKPgB) Wan Mohd. Sharir Azizi Wan Said berkata, Pusat Gerakan Operasi menerima panggilan kecemasan berhubung kejadian pada pukul 1.01 pagi.
“Seramai 38 anggota dari Balai Bomba dan Penyelamat (BBP) Pantai, BBP Seputeh dan BBP Jalan Hang Tuah dikejarkan ke lokasi.
“Sebaik tiba di tempat kejadian didapati kebakaran membabitkan sebuah rumah yang terbakar hampir 80 peratus,” ujarnya dalam kenyataan hari ini.
Menurutnya, petugas melakukan pencarian secara permukaan untuk menyelamatkan mangsa dan teknik ‘attacking’ dan ‘defensive’ untuk memadamkan kebakaran.

“Terdapat seorang mangsa iaitu lelaki berusia lingkungan 30-an ditemui di dalam rumah berkenaan dalam keadaan selamat.
“Dia kemudiannya diserahkan kepada pihak polis untuk tindakan lanjut dan kita masih menyiasat punca kebakaran,” katanya. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Mengarut! Tiada sejuta pengikut tidak boleh berlakon? – Raja Ilya
Oleh MOHAMMAD SHAHEMY AZMI

7 Oktober 2021, 4:53 pm
PETALING JAYA – Pelakon cantik Raja Ilya tampil meluahkan rasa kesal dan hairan dengan sikap segelintir penerbit dan stesen televisyen yang memilih pelakon berdasarkan jumlah pengikut media sosial berbanding bakat lakonan.’
Menerusi satu hantaran yang dimuat naik dalam Instagram miliknya, pelakon itu yang kini menetap di Australia tertanya-tanya keperluan setiap pelakon yang ingin berlakon harus mempunyai jumlah bilangan pengikut yang tertentu.
Ujar Raja Ilya atau nama lengkapnya Raja Ramilah Begum Raja Mohammad, 35, dia melihat perkara seumpama itu adalah tidak wajar diamalkan untuk mengukur kredibiliti para pelakon dengan hanya melihat pada popularitinya dalam laman sosial.
“Sesuatu yang mengganggu saya sedang berlakon. Minta maaf, saya tidak boleh berdiam diri.
“Kenapa sampai jadi begini industri perfileman Malaysia kita? Dah kenapa? Sedangkan orang yang ikut perkembangan semasa buat siri dalam Netflix (contoh Squid Game) pun majoriti para pelakon tidak ada Instagram dan baru sahaja membuka laman sosial tersebut,” ujarnya.
Kata pelakon yang pernah membintangi filem KL Vampires itu lagi, dia akan menyuarakan tentang isu sama walaupun selepas mempunyai 10 juta pengikut dalam media sosial kerana merasakan perkara tersebut tidak wajar.

“Anak seni tanah air kita tak main media sosial. Mereka (pelakon) bermain di layar kaca. Bakat bukan mainan,” jelasnya.
Dalam pada itu, Raja Ilya turut memuji sikap beberapa pelakon yang lantang mengkritik mengenai isu tersebut kerana berani untuk bersuara.
Terdahulu, pelakon berkaliber, Nam Rom mengejutkan peminat apabila menayang badan demi meraih sejuta pengikut dalam akaun Instagramnya.
Nam Ron atau nama sebenarnya Shahili Abdan, 52, dipercayai memuat naik gambar berkenaan sebagai sindiran sinikal terhadap trend stesen televisyen yang memilih pelakon berdasarkan jumlah pengikut media sosial berbanding bakat lakonan.
Isu yang sama pernah dibangkitkan oleh rakannya yang juga seorang pelakon berkaliber, Amerul Affendi pada tahun lalu.
Amerul meluahkan kekesalan apabila menyedari stesen televisyen tidak mahu mengambilnya berlakon selagi pengikut media sosial tidak mencecah angka 500,000 orang. K! ONLINE


Gangguan bekalan air dijangka berkurangan – MB Selangor
Oleh ISKANDAR SHAH MOHAMED

7 Oktober 2021, 4:34 pm
SHAH ALAM – Pelaksanaan kerja penyelenggaraan aset kritikal yang menyebabkan henti tugas Loji Rawatan Air Sungai Selangor Fasa 1 (LRA SSP1) minggu depan dijangka bakal mengurangkan gangguan bekalan air di Selangor.
Menteri Besar, Datuk Seri Amirudin Shari berkata, isu itu kebiasaannya timbul akibat tiga faktor iaitu bekalan air mentah tidak mencukupi ketika kemarau atau pencemaran, kegagalan fungsi LRA dan faktor luar kawalan.
“Kerja penambahbaikan bermula 13 Oktober depan itu perlu dilaksanakan selepas tertangguh sejak 2019 susulan beberapa insiden sebelum ini.
“Justeru, pelaksanaan itu sudah pasti boleh mengurangkan gangguan pada masa hadapan,” katanya pada sidang akhbar di Bangunan Sultan Salahuddin Abdul Aziz Shah di sini, hari ini.
Kosmo! sebelum ini melaporkan sbanyak 998 kawasan di tujuh wilayah di Lembah Klang dijangka mengalami gangguan bekalan air berjadual selama empat hari bermula 13 Oktober depan.
Ini melibatkan wilayah Kuala Lumpur, Petaling, Klang/Shah Alam, Gombak, Hulu Selangor, Kuala Langat dan Kuala Selangor.

Jelas Amirudin, kesan lebih buruk  terhadap operasi di setiap LRA mungkin berlaku sekiranya kerja penyelengaraan itu ditangguhkan lagi. -K!ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Suami isteri pula diberkas kes dera dua beradik
Oleh KHAIRUL MOHD. ALI

7 Oktober 2021, 4:24 pm
ISKANDAR PUTERI – Polis menahan dua lagi suspek berkaitan kejadian penderaan melibatkan dua beradik di Taman Selesa Jayadi sini Khamis lalu sebelum tular di media sosial sejak semalam
Ketua Polis Daerah Iskandar Puteri, Asisten Komisioner Dzulkhairi Mukhtar berkata, kedua mereka yang ditahan itu merupakan sepasang suami isteri yang merupakan pengasuh kepada mangsa.
Katanya, kedua-dua suspek yang berusia 24 dan 32 tahun itu dikenakan tahanan reman bermula hari ini sehingga 12 Oktober bagi membantu siasatan.
“Sementara itu, dua daripada tiga individu yang ditahan polis sebelum ini telah didakwa di Mahkamah Sesyen di sini, semalam iaitu B. Mariamah, 60, dan anak perempuannya, R. Deeba, 37.
“Mereka bagaimanapun mengaku tidak bersalah selepas pertuduhan dibacakan mengikut Seksyen 31(1)(a) Akta Kanak-Kanak 2001.
“Kedua-duanya yang tidak bekerja kemudian dikenakan jaminan RM15,000 masing-masing namun kerana gagal membayar, mereka ditahan di dalam lokap di Skudai,” katanya.

Semalam, Kosmo! melaporkan dua beradik berusia 6 dan 11 tahun didera dengan cara dipukul dengan rotan getah paip, disimbah dengan air panas selain dicucuh dengan puntung rokok dipercayai perbuatan pengasuh mereka.
Tambah Dzulkhairi, mahkamah kemudian menetapkan tarikh 24 November depan untuk sebutan semula kes dan serahan dokumen. -K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


81 syarikat Bumiputera telah sertai projek ECRL
Oleh PETAH WAZZAN ISKANDAR

7 Oktober 2021, 5:03 pm
PUTRAJAYA – Sebanyak 81 buah syarikat majoriti Bumiputera telah menyertai projek Projek Laluan Rel Pantai Timur (ECRL) dengan nilai sebanyak RM320 juta sehingga 31 Ogos lalu yang merangkumi 43 kontraktor, dua firma perunding serta 36 vendor dan pembekal.
Kementerian Pengangkutan dalam satu kenyataan berkata, jumlah syarikat tersebut merupakan 10.67 peratus daripada keseluruhan nilai penyertaan Bumiputera yang dirancang iaitu sebanyak RM3 bilion.
Katanya, fakta itu harus dilihat dalam konteks kemajuan projek bernilai RM50.3 bilion tersebut seperti yang dimaklumkan menteri di Parlimen semalam, yang pada masa ini berada pada kadar 23.96 peratus setakat 31 Ogos 2021.
“Sebanyak 81 syarikat Bumiputera ini telah berjaya melepasi latihan pra-kelayakan yang dilakukan pada tahun 2017 dan 2019 serta memperoleh kontrak mereka secara kompetitif melalui tawaran dengan kontraktor utama Kejuruteraan, Perolehan, Pembinaan dan Pentauliahan (EPCC).
“Secara keseluruhan, jumlah penyertaan kontraktor tempatan bagi projek ECRL mempunyai nilai sebanyak RM4.59 bilion dari jumlah yang dirancang sebanyak RM10 bilion (45.9%) dengan 1,368 syarikat mengambil bahagian,” katanya hari ini.
Menurut kenyataan itu, penjelasan itu adalah bagi menjawab pertanyaan Ahli Parlimen Pasir Salak, Datuk Seri Tajuddin Abdul Rahman mengenai penyertaan kontraktor Bumiputera dalam ECRL semasa isu itu dibangkitkan Ahli Parlimen Dungun di Dewan Rakyat, Selasa lalu.

“Adalah kurang tepat untuk mengatakan ‘tidak wujud’ penyertaan kontraktor Bumiputera dalam projek ECRL ini,” katanya.
Mengulas lebih lanjut, kenyataan itu memberitahu, berdasarkan Perjanjian Tambahan (SA) No. 6, kadar peratusan efektif penyertaan syarikat Bumiputera dalam projek ECRL juga akan dinaikkan dari 30 peratus kepada 32.9 peratus. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Perak siap sedia terima pengunjung
Oleh WAT KAMAL ABAS

7 Oktober 2021, 3:48 pm
TAIPING – Kerajaan negeri Perak telah bersedia bagi pembukaan negeri ini apabila kebenaran rentas sempadan bakal diberikan tidak lama lagi.
Persiapan juga telah dilakukan oleh para pemain industri pelancongan untuk menerima pengunjung ke tempat mereka
Pengerusi Jawatankuasa Perumahan, Kerajaan Tempatan dan Pelancongan negeri Perak, Datuk Nolee Ashilin Mohammed Radzi berkata, pihak-pihak terbabit juga telah bersedia dengan pematuhan (SOP) yang ditetapkan.
Menurut beliau, pintu masuk ke Pulau Pangkor juga akan dikawal sebaik mungkin bagi memastikan pengunjung telah cukup syarat menurut garis panduan Majlis Keselamatan Negara (MKN).
“Awalnya perancangan untuk membuka gelembung pelancongan di Pulau Pangkor dengan mengadakan syarat -syarat asas bagi pematuhan SOP sekiranya diluluskan.
“Namun, bila rentas sempadan negeri dibuka terlebih dahulu maka pematuhan SOP perlu dilakukan mengikut garis panduan yang telah dikeluarkan oleh pihak MKN,” ujarnya selepas menyempurnakan majlis Penutupan Acara Pelancongan Taiping Bird Week 2021. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Rakyat sambut saranan saringan, tapi nak tahu SOP
Oleh NABIL AIMAN NOR AZWAN

7 Oktober 2021, 4:11 pm
PETALING JAYA – Orang ramai menyambut saranan Menteri Kesihatan, Khairy Jamaluddin supaya dapat merentas negeri dengan keadaan bebas Covid-19 demi memastikan penularan wabak tidak berlaku.
Khairy Jamaluddin semalam mengingatkan orang ramai yang ingin pulang ke kampung untuk melakukan ujian Rapid Test Kit-Antigen (RTK-Ag) bagi memastikan bebas dari Covid-19.
“Sekiranya anda ingin pulang ke kampung untuk berjumpa dengan ibu bapa yang sudah tua sila lakukan ujian air liur RTK demi memastikan keselamatan mereka,” katanya semalam.
Tinjaun Kosmo! di ruangan komen mendapati orang ramai sanggup melakukan ujian RTK sebelum pulang ke kampung tetapi sebahagian pengguna media sosial mempersoalkan prosedur operasi standard (SOP) yang bakal diguna pakai oleh kerajaan.
Salah seorang pengguna @maljei berkata, dia berharap kerajaan sudah bersedia dengan segala SOP merentas negeri dan mengharapkan kesilapan lalu tidak berulang lagi.
“Saya harap sekarang kerajaan sudah siap SOP ketika sempadan negeri dibuka dan jangan ulangi tingkah laku “umumkan terlebih dahulu, SOP kemudian” seperti kerajaan lama.

“Umumkan tarikh yang betul, bukan “mungkin isnin atau selasa” dan bersama SOP supaya semua orang dapat merancang perjalanan mereka dengan lancar,” jelasnya.
Sementara itu, @MohdShfqIzwn pula meminta kerajaan untuk membuat pengumuman awal berkenaan SOP kebenaran rentas negeri bagi memudahkan pergerakan orang ramai.
“Assalamualaikum YB @Khairykj, SOP dah ready ke? kalau ready sila keluarkan awal untuk kami buat persediaan lanjut. Harap bukan “umum kebenaran rentas negeri tapi tunggu SOP ready dalam minggu depan”, ujarnya.
Terdahulu, kerajaan mengumumkan jika kadar lengkap vaksinasi dalam negara bagi populasi dewasa sudah mencapai 90 peratus larangan untuk merentas negeri akan ditarik semula.-K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


29 individu ditahan pandu lori tanpa lesen
Oleh ISWAN SHAFIQ ISA

7 Oktober 2021, 3:26 pm
SEBERANG PERAI – Jabatan Pengangkutan Jalan (JPJ) mengesan 29 individu yang memandu lori tanpa lesen sah dalam Ops Kenderaan Perkhidmatan Barangan (KPB) di negeri ini yang berlangsung selama empat hari berakhir hari ini.
Pengarah JPJ negeri, Adenan Md. Isa berkata, operasi itu menyasarkan beberapa jenis kenderaan termasuk lori membawa sampah, lori membawa mesin atau jentera berat serta trak tunda.
Menurut beliau, pemandu warga tempatan yang ditahan itu didapati sedang dalam perjalanan untuk menghantar barangan ke negeri lain, manakala mereka yang tidak memiliki lesen memandu tidak dibenarkan meneruskan perjalanan sehingga ada pemandu gantian.
“Antara kesalahan utama yang kita kesan adalah tidak memiliki lesen memandu biasa (CDL) iaitu sebanyak 35 kes dan 29 kes tidak memiliki lesen memandu kenderaan barangan (GDL).
“Tindakan mereka (pemandu tanpa lesen) ini sebenarnya amat tidak bertanggungjawab dan ini boleh merugikan serta menyusahkan sekiranya berlaku kemalangan,” katanya kepada pemberita ketika memantau operasi itu di Stesen Penguatkuasaan JPJ Valdor di Nibong Tebal di sini, hari ini.
Beliau menambah, sepanjang operasi itu, sebanyak 136 notis saman bernilai RM40,800 dikeluarkan daripada 358 kenderaan diperiksa, manakala 102 daripadanya telah dikenakan tindakan.

“Turut dikesan adalah dua buah lori yang cukai jalannya telah tamat tempoh serta tidak memiliki insurans kenderaan,” katanya lagi. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Kereta dipandu warga asing rempuh bank
Oleh HARIS FADILAH AHMAD

7 Oktober 2021, 4:00 pm
JERANTUT – Dipercayai gara-gara tersalah meletak posisi ‘gear’ sebuah kereta yang dipandu seorang warga asing merempuh sebuah bank di bandar Inderapura di sini hari ini.
Bagaimanapun kejadian kira-kira pukul 10 pagi itu hanya menyebabkan dinding kaca bank berkenaan pecah serta rosak tetapi tidak menyebabkan kemalangan jiwa atau kecederaan.
Seorang pelanggan bank, Anuar Abdullah,50, berkata, dia yang sedang beratur di mesin pengeluaran wang automatik (ATM) bank berkenaan terkejut apabila terdengar bunyi dentuman kuat dan bunyi kaca pecah.
“Kejadian yang berlaku dalam beberapa saat ini mengejutkan semua pelanggan di dalam bank dan ada yang melaungkan ‘Allahuakbar’ serta lari keluar daripada bank kerana bimbang keselamatan masing-masing.
“Nasib baik semasa kejadian semua pelanggan berada di dalam bank dan tidak berada di kaki lima bank, cuma cermin dinding kaca sahaja yang pecah dan tiada individu yang mengalami kecederaan,”katanya di sini hari ini.
Menurut Anuar, pemandu kereta berkenaan hanya terpinga-pinga selepas kejadian sebelum mengundurkan kereta dan menghubungi rakannya.

Katanya, kejadian menyebabkan dinding kaca bank berkenaan pecah dan rosak manakala ‘bumper’ hadapan kereta terbabit tercabut.
“Saya difahamkan kereta dipercayai dipandu warga asing itu mahu mengundur tetapi tersalah ‘meletakkan’ posisi ‘gear’ menyebabkan kereta itu merempuh bank,”katanya.
Sementara itu Ketua Polis Daerah Jerantut, Superintendan Mazlan Hassan berkata, polis sedang melakukan siasatan terhadap kejadian yang melibatkan pemandu warga asing berkenaan.
Katanya, berdasarkan siasatan awal pemandu berkenaan menyatakan tertekan pedal minyak secara mengejut dan siasatan dilakukan termasuklah dalam aspek lesen memandu dan sebagainya. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Tentera jilat tangan pekerja kedai vape ditahan
7 Oktober 2021, 4:04 pm
AMPANG – Seorang Angkatan Tentera Malaysia (ATM) yang didakwa menjilat tangan seorang pekerja wanita di sebuah kedai vape di Taman Keramat sudah ditahan di sebuah rumah di Taman Setiawangsa, dekat sini tengah malam tadi.
Ketua Polis Daerah Ampang Jaya, Asisten Komisioner Mohamad Farouk Eshak berkata, lelaki berusia 26 tahun itu diberkas pukul 12.30 tengah malam oleh sepasukan polis dari Bahagian Siasatan Jenayah Daerah Ampang Jaya.
“Polis turut merampas kelengkapan uniform yang dipercayai dipakai suspek semasa kejadian.
“Ujian saringan air kencing terhadap suspek juga telah dibuat dan keputusannya adalah negatif dadah,” ujarnya dalam kenyataan sebentar tadi.
Menurutnya, permohonan reman terhadap suspek telah dibuat dan dibenarkan selama empat hari sehingga Ahad ini bagi membantu siasatan.
“Semakan mendapati suspek bertugas di Cawangan Tentera Darat, Kem Batu Kentonmen, Kuala Lumpur dan telah berkhidmat dengan ATM selama tujuh tahun.

“Siasatan lanjut berkenaan kes berkenaan masih diteruskan dan kes disiasat mengikut Seksyen 354 Kanun Keseksaan kerana cabul,” ujarnya.
Berita berkaitan: Wanita trauma, tangan dijilat abang askar
Terdahulu, seorang pekerja wanita sebuah kedai vape di Taman Keramat di sini, trauma selepas tangannya dijilat seorang lelaki berpakaian seragam tentera dalam satu kejadian pada tengah hari kelmarin.
Dalam kejadian pukul 1 tengah hari itu, suspek didakwa telah mengambil kesempatan dengan memegang dan menjilat tangan pekerja wanita berusia 18 tahun tersebut ketika mahu menukar dan menghisap pod vape. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Surat layang, kongsi maklumat di WhatsApp bantu banteras jenayah
Oleh MOHAMAD FAIZAL HASHIM

7 Oktober 2021, 3:33 pm
JOHOR BAHRU – Maklumat awam yang disalurkan oleh penduduk setempat menerusi aplikasi WhatsApp dan surat layang secara terus kepadanya membawa kepada kejayaan polis membanteras pelbagai kegiatan jenayah.
Ketua Polis, Datuk Ayob Khan Mydin Pitchay berkata, beliau tidak kisah nombor peribadinya diketahui ramai selain dihujani mesej yang dihantar oleh individu tak dikenali dengan pelbagai maklumat dan pemerhatian terhadap aktiviti yang berlaku di sekeliling mereka.
Katanya, setiap maklumat yang diterima itu akan diselidik dan diberi perhatian sebelum tindakan diambil menerusi ketua polis daerah termasuk mengadakan intipan dan serbuan.
“Saya tak kisah berkongsi nombor telefon di media sosial kerana dari situlah saya dapat banyak maklumat. Ada yang tak suka kongsi tak suka buat begitu kerana mengganggu privasi, tapi bagi saya itu bukan masalah besar.
“Sebagai contoh, dua hari lalu seorang indvidu menghantar mesej beritahu ada sebuah kelab malam di kawasan Johor Bahru Selatan yang berbuat bising hingga mengganggu ketenteraman.
“Hasil pemeriksaan yang dijalankan, terdapat kelab malam sedang beroperasi dan seramai 26 pengunjung sedang berhibur. Kompaun sebanyak RM150,000 dikenakan kerana langgar prosedur operasi standard ( SOP),” katanya.

Beliau berkata demikian ketika sesi dialog Program Mengukuh Integriti dan Menangani Rasuah Dalam Penjawat Awam di Lembaga Pertuduhan Peladang (LPP) Negeri Johor, Jalan Pandan di sini hari ini.
Mengulas lanjut, Ayob Khan memberitahu, surat layang yang diterimanya pula berkait dengan salah laku ketua polis daerah juga pernah diterimanya sebelum ini.-K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Bomoh ‘Tok Wan’ dipenjara 8 bulan
Oleh MOHAMAD NAUFAL MOHAMAD IDRIS

7 Oktober 2021, 3:46 pm
KLANG – Perbuatan jahat seorang bomoh melakukan tipu daya sehingga menyalahgunakan harta iaitu 24 barang kemas bernilai RM22,910 milik pelanggannya ketika rawatan sihir, Ogos lalu membawa padah apabila dihukum penjara lapan bulan oleh Mahkamah Majistret, hari ini.
Majistret P. Sarulatha menjatuhkan hukuman itu terhadap tertuduh Mohd. Izwan Mohd. Ahmit, 34, yang mengaku bersalah selepas pertuduhan dibacakan kepadanya.
Perintah hukuman penjara itu adalah bermula dari tarikh tertuduh ditangkap pada 5 Oktober lalu.
Mengikut pertuduhan, bapa kepada empat orang anak itu dengan curang menyalahgunakan harta iaitu 24 jenis emas bernilai RM22,910 yang diserahkan kepadanya oleh seorang lelaki berusia 48 tahun untuk tujuan rawatan.
Perbuatan itu dilakukan tertuduh yang digelar Tok Wan di sebuah rumah di Kampung Rantau Panjang pada 21 Ogos lalu.
Justeru, dia didakwa mengikut Seksyen 403 Kanun Keseksaan yang memperuntukkan hukuman penjara sehingga lima tahun dengan sebatan dan denda, sekiranya disabitkan kesalahan.

Terdahulu pada prosiding tersebut, Mohd. Izwan yang tidak diwakili peguam merayu hukuman ringan kerana tidak bekerja selain perlu menanggung isteri dan empat orang anaknya.
“Saya juga menghidap penyakit darah tinggi dan kanser prostat,” katanya.
Bagaimanapun, Timbalan Pendakwa Raya Nur’ain Madihah Zulkifli memohon hukuman setimpal terhadap jenayah dilakukan tertuduh.
Katanya, mangsa seorang wanita telah membuat panggilan kepada bomoh pengamal perubatan tradisonal susulan disyaki mengalami gangguan misteri.
“Tertuduh bersama penolongnya telah hadir dan meminta mangsa menyerahkan barangan kemas agar sihir dapat dibuang.
“Selain 24 buah barang kemas emas yang diambil, mangsa turut menanggung kos rawatan berjumlah RM6,650 sepanjang berurusan dengan tertuduh,” jelasnya.-K!ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


SelVAX Remaja sasar 75,000 individu, pelajar sekolah
Oleh ISKANDAR SHAH MOHAMED

7 Oktober 2021, 3:56 pm
SHAH ALAM – Kerajaan Selangor akan memperluaskan program Vaksin Selangor (SelVAX) dengan memfokuskan kepada 75,000 remaja termasuk pelajar sekolah di negeri ini.
Menteri Besar Selangor, Datuk Seri Amirudin Shari berkata, pihaknya setakat ini memperuntukkan sebanyak 150,000 dos vaksin Covid-19 kepada golongan remaja berusia antara 12 hingga 17 tahun.
Katanya, pelaksanaan program itu akan menumpukan kepada pelajar sekolah di bawah kelolaan Jabatan Agama Islam Selangor (JAIS) dan sekolah persendirian.
“Kita mengambil pendekatan dengan pergi secara terus ke sekolah terlibat untuk memberi suntikan kepada pelajar.
“Fokus diberikan kepada pelajar yang memerlukan dan ia kaedah lebih cepat serta berkesan dalam memastikan tiada sesiapa tertinggal untuk mendapatkan vaksin,” katanya pada sidang akhbar di Bangunan Sultan Salahuddin Abdul Aziz Shah di sini, hari ini.
Jelas Amirudin, program SelVAX Remaja itu akan menggunakan vaksin Sinovac seperti yang diluluskan Kementerian Kesihatan (KKM).

“Mereka yang mempunyai penyakit kritikal tidak dibenarkan mendapatkan suntikan berkenaan.
“Jadual pemberian vaksin bagi program itu akan dikeluarkan dalam tempoh seminggu secara berperingkat,” ujarnya.
Tambah beliau, program itu kemungkinan turut akan dibuka kepada sekolah rendah lain selepas keutamaan diberikan kepada sekolah di bawah JAIS. -K!ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Mahu rentas Terengganu, jalani ujian saringan Covid-19 dahulu
Oleh TENGKU DANISH BAHRI TENGKU YUSOFF

7 Oktober 2021, 3:39 pm
KUALA TERENGGANU – Individu yang berhasrat memasuki Terengganu apabila rentas negeri kembali dibuka kerajaan tidak lama lagi digalakkan agar melakukan ujian saringan Covid-19 terlebih dahulu.
Pengerusi Jawatankuasa Kerajaan Tempatan, Perumahan, Kesihatan dan Alam Sekitar Terengganu, Dr. Alias Razak berkata, walaupun situasi semakin stabil dan kadar vaksinasi tinggi, kadar kes harian Covid-19 semasa di negeri tersebut masih kekal tiga digit.
Tambah beliau juga, setakat ini, sebanyak 42 kes varian membimbangkan (VOC) iaitu Beta dan Delta telah dikesan di negeri berkenaan.
“Kita ada membincangkan cadangan menjalani ujian saringan Covid-19 sebagai pra syarat melakukan perjalanan ke Terengganu pada Mesyuarat Exco Mingguan semalam.
“Begitupun, setakat ini, ia (ujian saringan Covid-19) tidak diwajibkan tetapi digalakkan untuk dilakukan kerana 50 peratus kes positif yang dikesan di negeri ini dalam kalangan mereka yang tidak bergejala,” katanya di sini hari ini.
Alias berkata, ujian saringan Covid-19 tersebut boleh dilakukan dengan menggunakan kit ujian pantas Antigen dan
mereka boleh teruskan perjalanan ke Terengganu) sekiranya keputusannya negatif. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Lelaki dilaporkan hilang dalam kebun kelapa sawit
Oleh ASLIZA MUSA

7 Oktober 2021, 3:52 pm
TELUK INTAN – Seorang lelaki dipercayai mengalami kemurungan dilaporkan hilang di kawasan kebun kelapa sawit di Kampung Alor Bakong, Langkap di sini, sejak kelmarin.
Lelaki berusia 36 tahun itu keluar dari rumahnya di Taman Desa Maju Perak, Langkap dipercayai secara bersendirian dengan menunggang motosikal.
Kehilangan lelaki itu disedari isterinya kira-kira pukul 1 tengah hari, hari yang sama sebelum wanita itu dimaklumkan oleh abang mangsa yang menjumpai motosikal dan telefon bimbit adiknya di kawasan kebun kelapa sawit Alor Bakong, semalam.
Ketua Polis Daerah Hilir Perak, Asisten Komisioner Ahmad Adnan Basri berkata, laporan polis mengenai kehilangan lelaki itu diterima pihaknya semalam dengan operasi mencari dan menyelamat (SAR) mangsa dijalankan di kawasan kebun kelapa sawit tersebut.
“Siasatan awal mendapati, lelaki itu mengalami kemurungan sejak sebulan lalu dan mendakwa selalu terdengar suara bisikan.
“Lelaki yang telah berkahwin dan mempunyai dua anak itu juga didakwa mula bercakap seorang diri semasa di rumah,” katanya di sini hari ini.

Menurut beliau, tempat motosikal lelaki itu dijumpai kira-kira tiga kilometer dari rumahnya.
Katanya, lokasi pencarian melibatkan kawasan yang sangat luas iaitu kira-kira 80 hektar dan bersambung dengan Hutan Simpan Chikus.
“Usaha mencari lelaki itu dijalankan secara menyeluruh di tempat kejadian dengan penglibatan Pasukan Gerakan Am (PGA) Batalion 3, Bidor, Ibu Pejabat Polis Daerah (IPD) Hilir Perak, Jabatan Bomba dan Penyelamat Malaysia (JBPM) dan Angkatan Pertahanan Awam (APM),” katanya. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Kereta mewah hanya untuk uji cuba
8 Oktober 2021, 8:48 pm
KUALA LUMPUR – Polis Diraja Malaysia (PDRM) mengesahkan lima unit kenderaan mewah jenis BMW dan Volkswagen (dilengkapi aksesori) yang diterima semalam adalah hanya untuk uji cuba atau peringkat pembuktian konsep (POC) tanpa sebarang perjanjian atau urusan pembelian.
Pengarah Jabatan Keselamatan Dalam Negeri dan Ketenteraman Awam (KDNKA), Datuk Hazani Ghazali berkata, kenderaan yang diterima sebagai kenderaan pasukan polis itu adalah hanya untuk uji cuba atau POC yang belum dimuktamadkan.
“Tempoh uji cuba adalah selama dua minggu yang melibatkan kenderaan model BMW M3, BMW X3 dan Volkswagen Tiguan yang mana kenderaan-kenderaan tersebut akan digunakan oleh Jabatan KDNKA, Jabatan Siasatan dan Penguatkuasaan Trafik (JSPT) serta Cawangan Pengiring PDRM.
“Tujuan uji cuba ini adalah untuk mendapatkan maklum balas sama ada kenderaan-kenderaan berkenaan sesuai atau tidak digunakan bagi sebarang penugasan dalam PDRM,” ujarnya dalam kenyataan hari ini.
Menurutnya, PDRM juga sedia maklum akan kekangan kewangan yang dihadapi oleh kerajaan dan tawaran yang diberikan oleh syarikat berkenaan adalah atas prinsip hanya untuk uji cuba, sebelum sebarang keputusan untuk penggunaannya diputuskan oleh PDRM kelak.
Terdahulu, tular gambar lima kenderaan mewah BMW dan Volkswagen yang didakwa akan digunakan oleh PDRM untuk mengiring orang kenamaan (VIP) sehingga menimbulkan rasa tidak puashati dalam kalangan orang ramai yang turut mempersoalkan kedudukan kewangan negara lebih-lebih lagi ketika berhadapan wabak Covid-19. – K! ONLINE


Mangsa tong gas meletup masih di ICU
Oleh NOOR HASLIZA NUSI

8 Oktober 2021, 10:47 pm
GEORGE TOWN – Mangsa kejadian tong gas meletup di apartment Sri Saujana, Teluk Kumbar di sini minggu lalu selesai menjalani dua pembedahan pada paha kanan dan kedua-dua belah tangannya semalam.
Mangsa, Mahari Md. Noor, 47, kini masih menerima rawatan di Unit Rawatan Rapi (ICU) Hospital Pulau Pinang (HPP) dan dilaporkan berada dalam keadaan stabil.
Dalam tragedi yang berlaku Selasa minggu lalu, seorang anak mangsa, Nurul Atiqah Mahari, 14, turut mengalami kecederaan pada tangan, kaki serta sebahagian rambutnya terbakar.
Bagaimanapun, remaja tersebut juga masih ditempatkan di wad HPP dan masih berada di bawah pemantauan pakar.
Isteri Mahari, Rosilawati Abdul Rahim, 44, ketika dihubungi malam tadi berkata, dia dimaklumkan mengenai keadaan terkini dua beranak itu menerusi panggilan telefon.
“Alhamdulillah…mereka dua beranak sudah beransur pulih. Suami saya sudah menjalani dua pembedahan menampal kulit pada luka melecur.

“Saya berharap semoga ada keajaiban buat mereka berdua dan pulang ke rumah dalam tempoh terdekat ini. Luka melecur pada tangan dan kaki Nur Atiqah juga dilihat semakin kering,” katanya di sini hari ini.- K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Elak berlaku PRN di Melaka – Parti IMAN
Oleh KOSMO!

8 Oktober 2021, 8:45 pm
PETALING JAYA – Parti Perikatan India Muslim Nasional (IMAN) berharap agar kemelut yang melanda kerajaan Melaka tidak di bawa sampai ke Pilihan Raya Negeri (PRN).
Timbalan Presidennya, Datuk Mohamed Ismail Ibrahim berkata, negara kini masih dalam proses pemulihan walaupun vaksinasi negara sudah hampir capai 90 peratus, namun risiko kluster PRN Sabah mungkin berulang jika tidak diberi tumpuan.
Mohamed Ismail
Beliau berkata, pihaknya menyarankan agar kerajaan pusat dapat mencapai satu kata putus dan menyelesaikan kemelut negeri Melaka sehingga satu perjanjian dapat dimeterai.
“Kta berharap agar kemelut ini tidak sampai hingga PRN kerana ini mungkin akan membawa kepada satu lagi kluster.
“Kita perlu bersatu dalam ‘pergelutan’ untuk memulihkan ekonomi negara kerana ini merupakan objektik utama yang perlu dicapai. Rakyat dan negara perlu didahulukan buat masa ini,”katanya dalam satu kenyataan di sini hari ini.
Dalam pada itu, Mohamed Ismail berkata, pihaknya berterima kasih kepada kerajaan di atas inisiatif dan dasar baru yang dibawa untuk merancakkan kembali ekonomi negara sekaligus memberi nafas kepada rakyat untuk menjana pendapatan.-K! ONLINE


Penjawat awam kena ‘pukau’ rugi RM220,000
Oleh MOHD SHARKAWI LONDING

8 Oktober 2021, 9:32 pm
PONTIAN – Angkara panik kerana tidak membayar cukai RM38,000, seorang penjawat awam wanita mengalami kerugian kira-kira RM220,000 ditipu sindiket Macau Scam.
Ketua Polis Daerah Pontian, Superintendan Mohammad Shofee Tayib berkata, kejadian berlaku sekitar awal April lalu apabila wanita berusia 36 tahun itu dihubungi seorang individu.
Menurutnya, individu terbabit mengaku kononnya seorang pegawai Lembaga Hasil Dalam Negeri (LHDN).
Mohammad Shofee
“Suspek memaklumkan mangsa mempunyai tunggakan cukai RM38,000 sebelum panggilan disambungkan kepada pegawai polis dari IPK Kuantan untuk menyelesaikan masalah itu.
“Mangsa juga dimaklumkan bahawa terlibat dalam kegiatan pengubahan wang haram dan skandal pengedaran dadah selain namanya telah disenarai hitamkan,”katanya dalam satu kenyataan di sini hari ini.
Mohammad Shofee berkata, panik dengan dakwaan itu, mangsa diminta mengisi maklumat peribadi termasuk maklumat akaun bank untuk proses siasatan melalui capaian web atau link kononnya milik Bank Negara Malaysia.

Jelasnya, mangsa juga diarahkan supaya memindahkan sejumlah RM120,000 wang miliknya dari akaun simpanan Tabung Haji ke akaun bank milik mangsa.
“Suspek juga menakutkan mangsa dengan memberitahu waran tangkap sudah dikeluarkan dan perlu membayar wang jaminan RM100,000.
“Mangsa sekali lagi panik dan membuat pinjaman bank dengan jumlah itu sebelum diserahkan kepada sindiket berkenaan selain diarahkan untuk tidak membuka perbankan online kerana siasatan masih dijalankan,”katanya.
Beliau berkata, mangsa juga diminta menghubungi suspek tiga kali sehari iaitu 8 pagi, 12 tengah hari serta 6 petang dan keadaan ini berlaku berlarutan sebelum mangsa mengadu kepada suaminya.
Setelah mangsa dan suami membuat semakan akaun bank mendapati kesemua wang RM220,000 milik mangsa hilang disyaki dikebas sindiket berkenaan sebelum satu laporan polis dibuat pada 4 Oktober lalu.
Menurutnya, usaha menjejak suspek sedang giat dijalankan dan kes disiasat mengikut Seksyen 420 Kanun Keseksaan kerana menipu.-K! ONLINE


Keluarga majikan direman siasat kes mayat wanita Thailand
Oleh ROSALWANI CHE SOH

8 Oktober 2021, 9:27 pm
KOTA BHARU – Tujuh sekeluarga termasuk seorang wanita direman selama tujuh hari bagi membantu siasatan berhubung penemuan mayat seorang wanita warga Thailand di dalam longkang berhampiran ladang kelapa sawit di Jalan Kuala Berang, dekat Gua Musang, Selasa lalu.
Ketua Jabatan Siasatan Jenayah Kelantan, Asisten Komisioner Wan Khairuddin Wan Idris berkata, kesemua suspek berusia dalam lingkungan 21 hingga 64 tahun itu ditahan reman bermula hari ini hingga Khamis depan.
Menurutnya, siasatan mendapati, lelaki berusia 64 tahun itu adalah pemilik sebuah kedai runcit dan kedai makan yang juga merupakan majikan kepada mangsa.
“Tujuh sekeluarga itu ditahan di Felda Chiku, Gua Musang tengah hari semalam untuk membantu siasatan kes tersebut.
“Berdasarkan siasatan, kedai runcit dan kedai makan milik suspek warga emas itu terletak berdekatan dengan lokasi mayat mangsa ditemui,” katanya ketika dihubungi Kosmo! hari ini.
Menurut Wan Khairuddin, polis masih mengesan saksi kejadian itu dan kes disiasat mengikut Seksyen 302 Kanun Keseksaan kerana membunuh.-K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Tiga budak lemas sebab cari kepah
Oleh TENGKU DANISH BAHRI TENGKU YUSOFF

8 Oktober 2021, 9:53 pm
SETIU – Tiga kanak-kanak yang hilang dikhuatiri lemas di muara Sungai Setiu berhampiran Kampung Mangkuk di sini mencari kepah di lokasi kejadian sebelum insiden berlaku.
Tiga mangsa yang hilang dalam kejadian pada pukul 5.30 petang itu dikenalpasti sebagai Nurulhasna Humaira Che Mohd. Humaizi, 11, adiknya, Muhammad Aryan Faheem, 7, dan saudara mereka, Nur Amni Insyirah Saiful Tarmizi, 9.
Pengerusi Bencana Daerah Setiu, Rosli Latif berkata, sewaktu kejadian, ketiga-tiga mangsa sedang mencari kepah bersama tiga kanak-kanak lain pada kedudukan 50 meter dari tebing sungai sebelum tenggelam disebabkan air pasang.
“Tiga daripada mereka diselamatkan ahli keluarga dan pengunjung yang berada berhampiran di lokasi.
“Begitupun Nurulhasna Humaira dan adiknya, Muhammad Aryan Faheem, 7, serta saudara mereka, Nur Amni Insyirah gagal diselamatkan kerana dihanyutkan arus sungai,” katanya di sini hari ini. – K! ONLINE
Jika anda mengalami kemurungan dan tekanan hubungi:

MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Diberkas rompak bank sama dua hari berturut-turut
Oleh KOSMO!

8 Oktober 2021, 9:30 pm
FOUNTAIN VALLEY, CALIFORNIA – Seorang lelaki ditahan selepas cuba merompak sebuah bank buat kali kedua dalam tempoh dua hari berturut-turut, lapor akhbar New York Post kelmarin.
Menurut satu kenyataan akhbar yang dikeluarkan polis Fountain Valley, Isnin lalu, Samuel Brown, 33, berjaya ‘membawa pulang sejumlah besar wang’ dalam rompakan yang dilakukan di bank Chase.
Dia telah menyelitkan sekeping nota amaran rompakan kepada pekerja bank itu pada pukul 3 petang (waktu tempatan).
Namun, wang tersebut tidak mencukupi dan Brown kembali semula ke bank tersebut dan cuba merompaknya sekali lagi.
Polis tiba di lokasi kejadian sekitar pukul 11.15 pagi (waktu tempatan) Selasa lalu dan menahan lelaki itu.
Menurut polis, Brown mempunyai waran tangkap tertunggak dan rekod jenayah termasuk rompakan di San Diego.

Dia kini sedang ditahan dengan ikat jamin AS$170,000 (RM710,855) di Penjara Daerah Orange selain berdepan beberapa tuduhan rompakan. – AGENSI


[VIDEO] Lori terbabas elak kereta lawan arus
Oleh KOSMO!

8 Oktober 2021, 10:43 pm
PETALING JAYA – Tindakan sebuah kereta melawan arus menyebabkan sebuah lori hilang kawalan sebelum terbabas ke bahu jalan.
Kejadian yang dirakam oleh papan pemuka sebuah kereta itu juga nyaris menyebabkan kereta perakam berkenaan melanggar lori yang terbabas itu.
Berdasarkan klip video berdurasi 30 saat itu, kelihatan sebuah kereta berwarna putih telah melawan arus menyebabkan lori berkenaan membrek sebelum terbabas ke bahu jalan.
Tidak dapat dipastikan nasib pemandu lori berkenaan, namun bahagian depan lori terbabit telah terperosok ke dalam longkang sebelah kiri jalan.
Tidak dinyatakan lokasi kejadian tersebut dan bila ia dirakam, namun Kosmo! difahamkan kejadian itu berlaku di sekitar laluan Kuala Selangor menghala ke Sabak Bernam
Susulan perkongsian itu, rata-rata pengguna laman sosial mengecam tindakan kereta yang melawan arus berkenaan dan menggesa pemandu lori atau kenderaan lain membuat laporan kepada pihak berkuasa.

“Kesian pemandu lori, tak pasal-pasal terjunam dalam longkang, apalah nasib pemandu lori itu. Harap dia buat laporan polis selepas ini,”tulis Marjan Malijun.
Turut meninggalkan komen adalah seorang lagi pengguna dikenali sebagai Abe Yus Satar.
“Jenis pemandu yang suka lawan arus ni, elok tarik sahaja lesen supaya mereka tidak memandu dan membahayakan pengguna lain lagi, polis sila siasat kes ini,”tegasnya.-K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Wanita tidak makan sayur 30 tahun kerana fobia
Oleh KOSMO!

8 Oktober 2021, 9:00 pm
LONDON – Seorang wanita yang mempunyai fobia terhadap sayuran menyatakan bahawa dia tidak makan makan makanan tersebut selama 30 tahun, lapor akhbar New York Post semalam.
Wanita  34 tahun itu yang hanya dikenali sebagai Emma  berkata, dia tidak pernah makan tumbuhan hijau itu kerana mempunyai kegelisahan untuk mencuba makanan baharu.
Emma sebaliknya mengamalkan diet  terdiri daripada kentang goreng, roti bawang putih dan sandwic keju.
Wanita itu muncul dalam siri televisyen Britain, Extreme Food Phobics di mana dia menjelaskan tentang penderitaannya selain turut memaksa diri untuk mengawal rasa fobia itu.
“Saya tidak boleh mencuba makanan baharu kerana hanya memikirkannya sahaja boleh membuatkan saya tertekan,” jelasnya.
Menurut Emma, dia takut untuk mencuba makanan baharu sejak berusia empat tahun dan menyangka ia hanya satu fasa sebelum dibawa oleh ibunya untuk berjumpa  doktor.

Wanita itu mendakwa amalan pemakanannya menjadikan dia mudah penat,  malah salah seorang rakannya turut berkata, mereka bimbang Emma akan menjadi ‘sangat tidak sihat’ akibat amalan pemakanannya itu.
Bagi memulihkan amalan pemakanan itu, Emma menjalani rawatan dengan seorang pakar fobia pemakanan, Anthony Tait.
Tait membawa Emma ke sebuah bilik yang dipenuhi  sayur-sayuran dan satu hidangan berupa buah tomato yang sudah dipotong.
“Ia menjadikan saya sedikit tertekan. Sebaik sahaja melihat sayur-sayuran yang sudah dipotong dan sedia untuk dimakan, saya mula tidak tentu arah, tertekan dan panik,” jelasnya.
Pakar psikologi klinikal, Feliz Economakis turut melakukan hipnosis terhadap Emma untuk mengubah hubungannya dengan makanan dan ketika sesi itu, Emma mencuba beberapa potongan buah epal.
Dia juga  menghadiri sebuah parti di mana dia makan piza yang ditaburi beberapa biji buah tomato ceri di atasnya.
“Saya tidak mempercayai apa yang berlaku hari ini. Bagi orang lain, ini mungkin tidak bermaksud apa-apa namun ia merupakan sesuatu yang penting buat saya,” katanya.  – AGENSI


Penternak lembu, biri-biri kena notis cemar Sungai Permatang Pasir
Oleh ABDUL RAZAK IDRIS

8 Oktober 2021, 8:25 pm
SHAH ALAM – Dua Notis Pemberitahuan Kesalahan (NPK) dikeluarkan kepada penternak lembu dan biri-biri di Jalan Sungai Ingat, Kampung Bandar Banting di Kuala Langat dekat sini selepas didapati mencemarkan Sungai Permatang Pasir.
Lembaga Urus Air Selangor (LUAS) berkata, pengeluaran notis susulan siasatan yang dijalankan pada 30 September lalu berhubung aduan diterima daripada Jabatan Perkhidmatan Veterinar (JPV) Kuala Langat.
Katanya, notis itu masing-masing dibawah Peraturan 6 (1) atas kesalahan memasukkan atau melepaskan Bahan Pencemar daripada Aktiviti Berjadual (Penternakan Lembu & Biri-biri) ke dalam Sungai Permatang Pasir.
“Selain itu, mengikut Seksyen 107(b) atas kesalahan menjalankan aktiviti abstraksi air (air permukaan) di sungai sama.
“LUAS turut mengarahkan penternak menjalankan penyelenggaraan di tiga kolam kumbahan dan meninggikan lagi ban di antara kolam,” katanya dalam kenyataan hari ini.
Mengulas lanjut, LUAS menjelaskan JPV Kuala Langat juga telah mengarahkan penternak menggunakan produk ‘Effective Microbes’ (EM) dalam air minuman dan makanan ternakan, kandang ternakan serta kolam kumbahan.

“Ini bagi meningkatkan penguraian sisa seterusnya boleh mengurangkan pencemaran air dan bau,” katanya. -K!ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Enggan cuci akuarium, isteri goreng ikan arowana milik suami
Oleh KOSMO!

8 Oktober 2021, 7:30 pm
JAKARTA – Tindakan seorang suami yang enggan mencuci akuarium berisi ikan arowana peliharaannya berakhir padah apabila si isteri kemudian menggoreng ikan-ikan tersebut, lapor laman Suara.com.
Menurut satu hantaran di akaun TikTok milik @miakurniawan10, wanita itu berbuat demikian kerana geram dengan perangai suaminya.
Wanita tersebut meminta suaminya untuk membersihkan akuarium itu yang sudah terlalu kotor, namun arahannya itu tidak dipedulikan lelaki tersebut.
Oleh kerana tidak tahan melihat akuarium itu yang sudah terlalu kotor, dia kemudian membersihkannya sendiri.
Namun begitu, si isteri tidak tahu cara yang tepat untuk melakukannya dan telah menyebabkan ikan-ikan tersebut menjadi mabuk.
“Gara-gara suruh suami bersihkan akuarium yang hanya tinggal janji, saya pun membersihkannya sendiri.

“Tetapi ikannya menjadi mabuk,” demikian keterangan yang ditulis wanita itu pada foto ikan tersebut.
Oleh yang demikian, wanita itu pun membuat keputusan untuk menggoreng ikan-ikan tersebut. Dia bagaimanapun tidak menunjukkan reaksi si suami selepas mendapat tahu ikan kesayangannya telah digoreng.
Video tersebut sudah ditonton lebih 2.7 juta kali dengan 73,000 tanda suka, malah netizen turut meninggalkan pelbagai reaksi di ruangan komen.
“Perutnya (suami) terkejut kerana makan ikan mahal,” tulis seorang netizen.
“Terus dicampak isterinya ke dalam kolam,” tulis netizen lain. – AGENSI


Gempa bumi sederhana di Sumatera Utara
Oleh NUR HUDA MUSA

8 Oktober 2021, 6:44 pm
PETALING JAYA – Gempa bumi sederhana berukuran 5.3 skala richter telah berlaku di Sumatera Utara, Indonesia pada 6.04 petang tadi.
Jabatan Meteorologi (MetMalaysia) menerusi kenyataan berkata, gempa bumi itu berlaku di koordinat 4.3 darjah Utara dan 95.1 darjah Timur.
“Kejadian itu berlaku pada kedalaman 45 kilometer.
“Bagaimanapun, tiada ancaman tsunami kepada Malaysia berikutan kejadian bencana alam itu,” ujar kenyataan itu hari ini. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


OKU maut, premis pusat karaoke terbakar
Oleh NOOR HASLIZA NUSI

8 Oktober 2021, 6:16 pm
GEORGE TOWN – Seorang orang kelainan upaya (OKU) meninggal dunia dalam kejadian kebakaran melibatkan dua premis di Jalan Kerian di sini petang tadi.
Mangsa seorang wanita yang belum dikenal pasti identiti itu ditemui melecur pada kepala di atas katil di tingkat atas premis berkenaan pada pukul 4 petang.
Lokasi penemuan mayat mangsa merupakan tempat penginapan, manakala aras bawah pula pusat karaoke.
Ketua Balai Bomba dan Penyelamat Jalan Perak, A’Azelan Hassan berkata, pihaknya menerima panggilan pada pukul 3.34 petang.
“Pasukan kami berdepan kesukaran masuk ke dalam premis selain setiap pembahaginya ditutupi dengan papan lapis.
“Hasil pemeriksaan lanjut, kami menemui mayat wanita OKU di atas katil bilik. Mangsa melecur dan dipercayai  maut akibat terhidu asap,” katanya di sini sebentar tadi – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


KJ arah lapor polis terhadap @Khalids sebar maklumat palsu
Oleh NUR HUDA MUSA

8 Oktober 2021, 7:26 pm
PETALING JAYA – Menteri Kesihatan, Khairy Jamaluddin Abu Bakar telah mengarahkan satu laporan dibuat terhadap seorang pengguna Twitter dikenali sebagai @khalids susulan penyebaran maklumat palsu berkenaan vaksin Covid-19.
Khairy Jamaluddin melalui hantaran di Twitternya berkata, laporan terhadap individu itu akan dibuat di Polis Diraja Malaysia (PDRM) dan Suruhanjaya Komunikasi Multimedia (SKMM).
“Ada masa untuk mendidik dan melibatkan diri. Tetapi, ada juga masa untuk menegakkan undang-undang.
“Saya telah meminta laporan dibuat terhadap @khalids kepada PDRM dan SKMM kerana menyebarkan berita palsu mengenai vaksin Covid-19. Cukuplah berbohong,” ciapnya.
Antara tangkap layar hantaran yang dimuatnaik individu terbabit.
Terdahulu, individu terbabit tular di media sosial Twitter selepas menyebarkan maklumat serta dakwaan palsu berkaitan vaksin.
Dia juga mendakwa syarat lengkap vaksinasi bagi pasangan yang ingin berkahwin di Pejabat Agama Islam Daerah di Selangor sebagai diskriminasi terhadap golongan yang enggan divaksin.

Selain itu, pengguna Twitter itu turut berkongsi senarai guru-guru yang meninggal dunia akibat Covid-19 dan mendakwa kesemua guru itu meninggal dunia akibat divaksin tetapi dinafikan oleh kerajaan.
Semakan Kosmo! di akaun Twitter berkenaan mendapati akuan itu telah dinyahaktif. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Tiga kanak-kanak dikhuatiri lemas di muara Sungai Setiu
Oleh MOHD AZLI ADLAN

8 Oktober 2021, 7:50 pm
SETIU – Tiga kanak-kanak termasuk dua beradik dikhuatiri lemas di muara Sungai Setiu berhampiran Kampung Mangkuk di sini hari ini.
Insiden menimpa ketiga-tiga mangsa yang terdiri daripada dua perempuan dan seorang lelaki berlaku pada kira-kira pukul 5.30 petang.
Jurucakap Jabatan Bomba dan Penyelamat Terengganu berkata, identiti mangsa dikenalpasti sebagai Nur Amni Insyirah Saiful Tarmizi, 9, dan adik lelakinya, Muhammad Aryyaj Faheem, 7.
“Seorang lagi mangsa dikenali sebagai Nur Hayah, 11, yang dipercayai rakan dua beradik terbabit.
“Sepasukan anggota bomba dari Balai Bomba dan Penyelamat Setiu di sini telah bergegas di lokasi kejadian selepas menerima maklumat pada pukul 5.41 petang,” katanya di sini hari ini.
Jurucakap bomba berkata, operasi mencari dan menyelamat telah digerakkan dengan bantuan anggota dari Balai Bomba dan Penyelamat Jerteh, Besut dan Kuala Terengganu.

Katanya, setakat ini, pencarian sedang dijalankan di sekitar muara sungai berkenaan dengan menggunakan bot. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


PKPD 3 pos Orang Asli di Pahang disambung
Oleh AMREE AHMAD

8 Oktober 2021, 7:11 pm
PUTRAJAYA – Untuk tempoh dua hari berturut-turut, tiada lagi lokaliti baharu di negara ini bakal dilaksanakan Perintah Kawalan Pergerakan Diperketatkan (PKPD) selama dua minggu.
Sebaliknya, menurut Ketua Pengarah Majlis Keselamatan Negara (MKN), Datuk Rodzi Md. Saad, tiga pos penempatan Orang Asli di Pahang disambung lagi PKPD bermula Ahad ini antaranya sejumlah 19 perkampungan komuniti Orang Asli dalam kalangan suku kaum Semai di Pos Sinderut dalam Mukim Ulu Jelai, Daerah Lipis dilanjutkan kali kedua.
“Ia meliputi 5,000 penduduk daripada lebih 1,100 keluarga termasuk di Regang, Lubuk Muman, Saweh, Tidol, Bukit Long, Kuala Sinderut, Tual, Janggap, Rangan, Tigol dan Cherung.
“Pos berkenaan mula dikenakan PKPD pada 12 September lalu sebelum disambung semula selama 14 hari mulai 26 September lepas akibat penularan wabak dari Kluster Dusun Pak Senam,” katanya.
Turut dilanjutkan lagi PKPD ialah kawasan Pos Lenjang dan Pos Titom dalam mukim yang sama dengan dihuni lebih 1,000 orang masyarakat Orang Asli serta juga dalam kalangan etnik Sema akibat penularan Kluster Dusun Pak Senam yang sehingga semalam merekodkan jumlah kumulatif 943 kes positif Covid-19. – K! ONLINE
Jika anda mengalami kemurungan dan tekanan hubungi:

MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


[KEMASKINI] Wanita maut kebakaran mungkin ada elemen jenayah
Oleh NOOR HASLIZA NUSI

8 Oktober 2021, 8:02 pm
GEORGETOWN – Pasukan bomba tidak menolak kemungkinan terdapat unsur jenayah melibatkan kematian seorang wanita dalam kejadian kebakaran melibatkan dua buah premis di Jalan Kerian di sini petang tadi.
Mayat mangsa berusia 44 tahun yang berasal dari Sabah itu dikatakan masih berada di tempat kejadian untuk siasatan pasukan forensik polis.
Difahamkan, wanita tersebut bukannya orang kelainan upaya (OKU) seperti yang dilaporkan sebelum ini dan punca sebenar kematiannya masih dalam siasatan.
Ketua Balai Bomba dan Penyelamat Jalan Perak, A’Azelan Hassan berkata, pihaknya telah menyerahkan siasatan berhubung kejadian berlaku kepada pasukan polis sebentar tadi.
“Kita difahamkan, mangsa yang ditemui dalam keadaan melecur pada bahagian atas badan tinggal di bilik tersebut sejak tiga tahun lalu.
“Mayatnya masih berada di tempat kejadian dan pasukan bomba telahpun selesai memadamkan kebakaran yang berlaku pada pukul 3.30 petang tadi,” katanya ketika dihubungi di sini sebentar tadi.-K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Bank Islam kini tersenarai dalam Bursa Malaysia
Oleh NABIL AIMAN NOR AZWAN

8 Oktober 2021, 5:23 pm
PETALING JAYA – Bank Islam Malaysia Berhad mencatat sejarah baharu apabila menjadi institusi perbankan Islam tulen yang lengkap disenaraikan di Pasaran Utama Bursa Malaysia hari ini melalui pengambilalihan BIMB Holdings Berhad (BHB).
Pengambilalihan ini menandakan muktamadnya langkah penstrukturan semula Kumpulan BHB. Pada masa yang sama, BHB akan menjadi anak syarikat kepada Bank Islam, dengan bank mengambil peranan sebagai syarikat induk.
Menurut Ketua Pegawai Eksekutif BHB dan Bank Islam, Mohd Muazzam Mohamed berkata, Bank Islam akan diberikan kuasa penuh dalam menjalankan dan meneruskan strategi korporat dan perniagaan.
“Bank Islam akan diberikan autonomi penuh dalam menjalankan dan meneruskan strategi korporat dan perniagaannya serta menerapkan inisiatif pengurusan modal dengan muktamadnya langkah korporat ini.
“Melalui penyenaraian ini, Bank Islam mempunyai akses kepada sumber modal yang lebih luas dan pelbagai, membolehkan penggunaannya untuk menyokong program pengembangan dan pertumbuhan perniagaan di masa hadapan dengan cekap,” katanya hari ini dalam satu kenyataan.
Bank Islam Malaysia Berhad mencatat sejarah baharu menjadi institusi perbankan Islam tulen yang lengkap disenaraikan di Pasaran Utama Bursa Malaysia.
Tambahnya lagi, penyenaraian ini membuka peluang kepada pelabur untuk terlibat secara langsung dalam bagi kebaikan masa hadapan buat Kumpulan Bank Islam yang baharu.

“Penyenaraian ini membuka peluang kepada pelabur untuk terlibat secara langsung dalam pertumbuhan ekuiti dan masa hadapan Kumpulan Bank Islam baharu, yang meliputi ‘BIMB Investment’ dan ‘BIMB Securities’.
“Bank Islam berhasrat untuk berada di kedudukan utama dalam menawarkan penyelesaian kewangan lengkap Syariah-ESG dengan menerajui perbankan digital dan kewangan sosial menjelang 2025,” katanya.
Penyenaraian ini memberi kedudukan yang menguntungkan buat Bank Islam dalam memanfaatkan pertumbuhan kewangan Islam dan pasaran modal Islam, sejajar dengan usaha untuk mengembangkan asas pelanggan Bank. -K! ONLINE.


Wanita kahwini bapa kekasih
Oleh KOSMO!

8 Oktober 2021, 6:26 pm
JAKARTA – Luahan hati seorang wanita baru-baru ini yang mendedahkan telah berkahwin dengan bapa kepada teman lelakinya sendiri menjadi tular di media sosial, lapor laman berita Suara.com.
Menurut satu video yang dimuat naik pengguna TikTok bernama @ys.amri, wanita itu mendedahkan bahawa teman lelakinya bersedih selepas kematian ibunya.
Enggan lelaki itu terus bersedih, wanita itu kemudiannya melakukan satu tindakan yang tidak disangka-sangka iaitu berkahwin dengan bapa teman lelakinya sendiri.
“Ibu teman lelaki saya meninggal dunia. Oleh kerana tidak mahu dia bersedih, saya mengambil keputusan berkahwin dengan bapanya supaya teman lelaki saya kembali mempunyai seorang ibu,” tulis wanita itu pada keterangan video TikTok tersebut.
Pengakuan itu kemudiannya menjadi perbualan netizen yang kemudiannya membanjiri ruangan komen dengan pelbagai reaksi dan pendapat.
“Mulianya hati awak,” tulis seorang netizen.

“Ini barulah seorang kekasih yang memahami,” tulis seorang lagi netizen.
“Tajuk bagi filem ini nanti adalah ‘Ibu tiriku kekasihku’,” tulis seorang netizen lain. – AGENSI


Kes sembuh atasi kes harian
Oleh SITI A'ISYAH SUKAIMI

8 Oktober 2021, 7:31 pm
PUTRAJAYA – Pesakit sembuh daripada Covid-19 kekal melepasi pesakit baharu dengan 12,724 kes hari ini, menjadikan jumlah kes pesakit pulih sebanyak 2,170,289 kes.
Ketua Pengarah Kesihatan, Tan Sri Dr. Noor Hisham Abdullah berkata, kes baharu merekodkan 9,751 kes termasuk 15 kes import, dengan jumlah keseluruhan kes Covid-19 2,323,478 kes.
“Daripada 9,751 kes harian yang dilaporkan, 206 kes (2.1 peratus) adalah kategori tiga, empat dan lima serta 9,545 kes (97.9 peratus) kategori satu dan dua.
“Sebanyak 792 kes sedang dirawat di Unit Rawatan Rapi dan 386 kes memerlukan bantuan pernafasan,” katanya dalam satu kenyataan akhbar di sini hari ini.
Tambah beliau, terdapat 10 kluster baharu dikenal pasti melibatkan enam kluster tempat kerja, dua kluster komuniti serta masing-masing satu kluster kumpulan berisiko tinggi dan pendidikan tinggi. -K!ONLINE
Jika anda mengalami kemurungan dan tekanan hubungi:

MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Tunggu ‘lampu hijau’ Thailand untuk ekstradisi Sajat pulang
8 Oktober 2021, 5:21 pm
KUALA LUMPUR – Permohonan untuk mengekstradisi usahawan kontroversi, Muhammad Sajjad Kamaruz Zaman atau Sajat untuk kembali ke negara ini sudah dihantar kepada kepada pihak berkuasa Thailand.
Pengarah Jabatan Siasatan Jenayah (JSJ) Bukit Aman, Datuk Seri Abd Jalil Hassan berkata, pihak JSJ sudah menghantar permohonan kepada pihak berkuasa Thailand dan negara ketiga (Australia) yang menjadi lokasi sasaran Sajat.
“Proses permohonan untuk mengekstradisi Sajat sudah disiapkan dan sudah dihantar kepada pihak berkuasa Thailand dan negara ketiga iaitu Australia.
“Pada masa ini kita sedang menunggu keputusan selanjutnya daripada pihak berkuasa Thailand dan negara ketiga sebelum proses membawa balik Sajat dilakukan,” katanya ketika dihubungi hari ini.
Menurutnya, proses membawa pulang Sajat akan dilaksanakan mengikut saluran undang-undang antarabangsa sekiranya tidak berdepan sebarang masalah.
“Kita (polis) akan meneruskan proses membawa pulang kerana Malaysia dan Thailand terikat dengan triti yang membolehkan proses untuk membawa pulang orang yang dikehendaki atau penjenayah buruan dilaksanakan.

“Permohonan ini akan dibuat dalam tempoh masa terdekat, bagaimanapun ia bergantung kepada negara berkenaan sama ada akan memenuhi permintaan kita atau sebaliknya,” ujarnya.
Terdahulu, Mahkamah Tinggi Syariah pada 23 Februari lalu, mengeluarkan waran tangkap terhadap Sajat kerana gagal hadir pada prosiding kes berpakaian wanita tiga tahun lalu.
Usahawan terbabit kemudiannya melarikan diri ke Thailand dan ditahan di sebuah kondominium mewah di Bangkok, Thailand, bersama seorang lelaki warga Thailand yang juga berperwatakan seperti wanita ketika serbuan pihak imigresen.
Sajat juga dilaporkan memohon kad pelarian Suruhanjaya Pertubuhan Bangsa-Bangsa Bersatu Bagi Pelarian (UNHCR) untuk mendapatkan kebenaran berpindah ke Australia, dan kini dia sedang dalam proses menunggu kelulusan dari negara ketiga berkenaan. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929